open-index/open-wikipedia-markdown huggingface dataset:
രൂപിമം

ഭാഷയിലെ അർത്ഥമുള്ള ശബ്ദങ്ങളിൽ ഏറ്റവും ചെറുതാണ് രൂപിമം. ഭാഷാശാസ്ത്ര പഠനത്തിലെ രൂപവിജ്ഞാനീയത്തിലാണ് രൂപിമം ചർച്ചചെയ്യപ്പെടുന്നത്. ഭാഷയുടെ അടിസ്ഥാന ശബ്ദങ്ങളായ സ്വനം, സ്വനിമം, ഉപസ്വനം എന്നതുപോലെ ഭാഷയിലെ അർത്ഥമുള്ള ശബ്ദങ്ങളെ രൂപം, രൂപിമം, ഉപരൂപം എന്നിങ്ങനെ തിരിക്കാം.
## രൂപിമം (morpheme)
ഭാഷയിലെ അർത്ഥയുക്തമായ ഏറ്റവും ചെറിയ മൂലകമാണ് രൂപം എന്ന് ഡോ.കെ.എം.പ്രഭാകരവാര്യർ സ്വനങ്ങളും സ്വനിമങ്ങളും തമ്മിലുള്ള ബന്ധം പോലെയാണ് രൂപങ്ങളും രൂപിമങ്ങളും തമ്മിലുള്ളത്.മിടുക്കന്മാർ എന്ന പ്രയോഗത്തിൽ മിടുക്ക്- അൻ- മാർ, എന്നിങ്ങനെ രൂപിമങ്ങൾ ചേർന്നിരിക്കുന്നു. അർത്ഥയുക്തമായ പദങ്ങൾ പോലെ പ്രത്യയങ്ങളും രൂപിമങ്ങളാണ്.ഒരർത്ഥം ഉത്പാദിപ്പിക്കുന്ന സ്വനങ്ങളും രൂപിമങ്ങളായി വരാം.
ഒരേഅർത്ഥമുള്ള ഒന്നിലധികം രൂപങ്ങളുണ്ടെങ്കിൽ അവയാണ് ഉപരൂപം.ന്റെ, ഉടെ എന്നിവ സംബന്ധികാർത്ഥത്തിൽ ഉപയോഗിക്കുന്ന രൂപങ്ങളാണ്. ഒരേ അർത്ഥത്തിൽ ഉപയോഗിക്കുന്നതിനാൽ ഇവയ്ക്ക് ഉപരൂപ പദവിനൽകാം. മലയാളത്തിലെ ഭുതകാലപ്രത്യയങ്ങളാണ് തു, ഇ എന്നിവ, അതിനാൽ അവ ഒരു രൂപിമത്തിന്റെ ഉപരൂപങ്ങളാണ്.

രൂപിമങ്ങളെ സ്വതന്ത്രം ആശ്രിതം എന്നിങ്ങനെ തിരിക്കാം.ഒരു വാക്യത്തിൽ സ്വതന്ത്രമായി ഉപയോഗിക്കാവുന്ന രൂപിമങ്ങൾ സ്വതന്ത്രരൂപിമങ്ങൾ. തല, മല, കല, തടി, വീട്, ആന തുടങ്ങി നാമങ്ങൾ  വാക്യത്തിൽ സ്വതന്ത്രമായി ഉപയോഗിക്കാം. അതിനാൽ ഇവ സ്വതന്ത്ര രൂപിമങ്ങളാണ്. എന്നാൽ വിഭക്തി(എ, ക്ക്, ആൽ, ന്റെ,ഓട്, ഇൽ) ലിംഗം(അൻ, അൾ) വചനം(കൾ,അർ,മാർ) കാലം(തു,ഉം,ഇ)പ്രകാരം(അട്ടെ,അണം,ആം) ഇവയെ സൂചിപ്പിക്കുന്ന രൂപിമങ്ങൾ നാമത്തോടൊ ക്രിയയോടോ ചേർന്നു മാത്രമേ വരുകയുള്ളു.അതിനാൽ ഇവ ആശ്രിതരൂപിമങ്ങൾ.
## അവലംബം

വർഗ്ഗം:ഭാഷാശാസ്ത്രം
വിദർഭ

ഇന്നത്തെ മഹാരാഷ്ട്രയുടെ കിഴക്കൻ മേഖലയിൽ വരുന്ന ഒരു ഭൂവിഭാഗമാണ് **വിദർഭ**. പ്രാചീനകാലം മുതൽക്കെ അറിയപ്പെടുന്ന സ്ഥലമാണ് വിദർഭ. മഹാഭാരതത്തിലും ഈ പ്രദേശത്തെകുറിച്ച് പരാമർശിക്കുന്നുണ്ട്.
മഹാരാഷ്ട്രയിലെ അമരാവതി വിഭാഗവും നാഗ്പൂർ വിഭാഗവും ചേരുന്നതാണ് ഇന്നത്തെ വിദർഭ. മധ്യപ്രദേശ്, ഛത്തീസ്‌ഗഢ്, തെലങ്കാന എന്നീ സംസ്ഥാനങ്ങളുമായും വിദർഭ അതിരിടുന്നു. മഹാരാഷ്ട്രയുടെ മറ്റുഭാഗങ്ങളിൽ നിന്നും വിഭിന്നമായ പൈതൃകവും പാരമ്പര്യവും വിദർഭയ്ക്കുണ്ട്. നാഗ്പൂർ, അമരാവതി, അകോലാ എന്നിവയാണ് വിദർഭയിലെ ഏറ്റവും വലിയ നഗരങ്ങൾ. 

## അവലംബം

വർഗ്ഗം:ഇന്ത്യയിലെ ഉന്നയിക്കുന്ന സംസ്ഥാനങ്ങളും പ്രദേശങ്ങളും
വർഗ്ഗം:ഇന്ത്യയിലെ ഭൂപ്രദേശങ്ങൾ
വേദസംയുക്തി

ജോസഫ് ബട്‌ലറുടെ ഇംഗ്ലീഷ് കൃതിയായ *അനലോജി ഓഫ് റിലിജിയൻ* എന്നതിന്റെ ഒന്നാം ഭാഗത്തിന്റെ വിവർത്തനമാണ് **വേദസംയുക്തി**. 1841-ൽ റവറന്റ് ജോർജ്ജ് മാത്തനാണ് ഇത് വിവർത്തനം ചെയ്തത്  .
 
## അവലംബം

വർഗ്ഗം:കേരളത്തിലെ ക്രൈസ്തവ സഭാചരിത്രം
മൂന്നാം കേരളനിയമസഭ

കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന മൂന്നാമത്തെ നിയമസഭാ പൊതു തിരഞ്ഞെടുപ്പിൽ (1967) തിരഞ്ഞെടുക്കപ്പെട്ട അംഗങ്ങളായിരുന്നു **മൂന്നാം കേരള നിയമസഭയെ** പ്രതിനിധീകരിച്ചത്. 1967 മാർച്ച് ആറിനാണ് ഇ.എം.എസ്‌. നമ്പൂതിരിപ്പാടിന്റെ നേതൃത്വത്തിൽ മൂന്നാം കേരള നിയമസഭ ഔദ്യോഗികമായി നിലവിൽ വന്നത്.  1967 ഫെബ്രുവരി ഇരുപതിനാണ് മൂന്നാം അസംബ്ലി തിരഞ്ഞെടുപ്പ് നടന്നത്.  രണ്ടാം നിയമസഭ തിരഞ്ഞെടുപ്പിനെ തുടർന്ന് 1960-ൽ മുഖ്യമന്ത്രിയായി സ്ഥാനമേറ്റ പട്ടം താണുപിള്ള, 1962-ൽ പഞ്ചാബ് ഗവർണറായി പോയി; തുടർന്ന് ധനകാര്യമന്ത്രിയായിരുന്ന ആർ. ശങ്കർ മുഖ്യമന്ത്രിയായി സത്യപ്രതിഞ്ജ ചെയ്തു അധികാരത്തിലേറിയെങ്കിലും, കോൺഗ്രസ്സ് പാർട്ടിയിലുണ്ടായ ഭിന്നിപ്പ് 1964-ൽ ശങ്കർ മന്ത്രിസഭയെ അവിശ്വാസപ്രമേയത്തിൽ താഴെയിറക്കി, ആർ. ശങ്കർ രാജിവെക്കുകയും ചെയ്തു. 1965ൽ തിരഞ്ഞെടുപ്പ് നടന്നെങ്കിലും ആർക്കും ഭൂരിപക്ഷമില്ലാത്തതിനാൽ നിയമസഭ സമ്മേളിച്ചില്ല. തന്മൂലം 1964 മുതൽ 1967 ഫെബ്രുവരി മാസം വരെ കേരളം രാഷ്ട്രപതി ഭരണത്തിലായിരുന്നു.

1967-ലെ തിരഞ്ഞെടുപ്പിൽ സി.പി.എം, സി.പി.ഐ, ഇന്ത്യൻ യൂണിയൻ മുസ്ലിം ലീഗ്, ആർ.എസ്.പി., കെ.ടി.പി., കെ.എസ്.പി, സംയുക്ത സോഷ്യലിസ്റ്റ് പാർട്ടി എന്നീ പാർട്ടികൾ *[[സപ്തകക്ഷിമുന്നണി]]* എന്ന പേരിൽ മുന്നണിയായി മത്സരിക്കുകയും ഇന്ത്യൻ നാഷണൽ കോൺഗ്രസ് ഒറ്റക്ക് മത്സരിക്കുകയും ചെയ്തു. കേരള കോൺഗ്രസ്, സ്വതന്ത്രാ പാർട്ടിയുമായി ധാരണ പുലർത്തി ഈ തിരഞ്ഞെടുപ്പിൽ മത്സരിച്ചു. ഡി. ദാമോദരൻ പോറ്റിആണ് സ്പീക്കർ ആയി തെരഞ്ഞെടുക്കപ്പെട്ടത്

## തിരഞ്ഞടുപ്പ്, മന്ത്രിസഭ

### ഇ.എം.എസ്. മന്ത്രിസഭ)

## ഇതും കാണുക
* കേരളത്തിലെ മന്ത്രിസഭകൾ
* കേരളത്തിലെ നിയമസഭാമണ്ഡലങ്ങളുടെ പട്ടിക

## അവലംബം
 

വർഗ്ഗം:കേരള നിയമസഭ
കുണാൽ

**കുണാല മൗര്യൻ**, മൗര്യ രാജകുമാരൻ, മൗര്യചക്രവർത്തിയായിരുന്ന മഹാനായ അശോകനു റാണി പത്മാവതിയിൽ ജനിച്ച പുത്രൻ. തിളക്കമുള്ള കണ്ണുകൾ ഉള്ളവൻ എന്നർത്ഥത്തിൽ കുണാല എന്നു പേരു കിട്ടി. ഹിന്ദിയിൽ കുണാലയ്ക്ക് കറുത്ത പരുന്ത് എന്നും സംസ്കൃതത്തിൽ താമരയെന്നും അർത്ഥമുണ്ട്. അശോകനു ശേഷം മൗര്യസാമ്രാട്ടാകേണ്ടതായിരുന്നെങ്കിലും അന്ധനായതിനാൽ കുണാലയുടെ പുത്രൻ സമ്പ്രതി മൗര്യ ചക്രവർത്തിയായി.

## ജനനം, ആദ്യകാല ജീവിതം
മൗര്യ ചക്രവർത്തി അശോകനു റാണി പത്മാവതിയിൽ ജനിച്ച ഏക പുത്രൻ. തിളക്കമുള്ള കണ്ണുകൾ ഉള്ളവൻ എന്നർത്ഥത്തിൽ കുണാൽ എന്നു പേരിട്ടു. കുണാൽ ജനിച്ച് അധികനാൾ കഴിയും മുൻപ് മാതാവ് പത്മാവതി മരിച്ചു. പിന്നീട് കുണാലിന്റെ സംരക്ഷണം മഹാറാണി ദേവിയാണ് (അശോകന്റെ മറ്റൊരു ഭാര്യ) ഏറ്റെടുത്തത്. അശോകൻ തന്റെ പിൻഗാമിയെ കുണാലിൽ കാണുകയും തന്നെ പോലെ പ്രശസ്തനാകുവാനായി വിദ്യാഭ്യാസത്തിനും ആയോധനകലകൾ വശത്താക്കുന്നതിനുമായി ഉജ്ജയിനിലേക്ക് അയച്ചു പഠിപ്പിച്ചു. പിന്നീട് ഉജ്ജയിനിയിൽ നിന്നും തക്ഷശിലയിലേക്ക് രാജാധികാരങ്ങളോടെ അയച്ചു അവിടുത്തെ രാജാവാക്കി അവരോധിച്ചു.

പത്മാവതിയുടെ മരണത്തെ തുടർന്ന് റാണി ദേവിയുടെ കൂടെയായിരുന്നു കുണാൽ തന്റെ ബാല്യകാലം കഴിച്ചുകൂട്ടിയത്. ദേവി ജൈനമത വിശ്വാസിയായിരുന്നു. ദേവിയുടെ രണ്ടുമക്കളും അശോക പ്രേരണയാൽ ബുദ്ധമത വിശ്വാസികളായപ്പോഴും ദേവി ജൈനമതത്തിൽ വിശ്വസിച്ചിരുന്നു. അതുകൊണ്ടുതന്നെ തന്റെ വളർത്തുപുത്രനായ കുണാലിനെ ജൈനമതവിശ്വാസത്തിൽ വളർത്തി. അശോകന്റെ മറ്റു പത്നിമാരും മക്കളും ബുദ്ധമതം സ്വീകരിച്ചപ്പോൽ റാണി ദേവിയും പത്മാവതിയുടെ പുത്രൻ കുണാലും മാത്രമാണ് ജൈനമതം പുന്തുടർന്നു പോന്നിരുന്നത്.

## അന്ധനായ കുണാൽ
അശോകന്റെ നാലാമത്തെ പത്നിയായിരുന്നു തിഷ്യരക്ഷ. അശോകനുമായി വളരെയേറെ പ്രായ വ്യത്യാസമുണ്ടായിരുന്ന തിഷ്യരക്ഷയ്ക്ക് അശോകന്റെ പുത്രനായ കുണാലിനോട് പ്രേമം തോന്നി. കുണാൽ മാതാവിന്റെ സ്ഥാനം നൽകി ബഹുമാനപൂർവ്വം അതു നിരസിച്ചെങ്കിലും, തുടർച്ചയായി തിഷ്യരക്ഷ കുണാലിനോട് പ്രേമാഭ്യർത്ഥന നടത്തി കൊണ്ടിരുന്നു. കുണാൽ തന്റെ വരുതിക്കു വരുന്നില്ലയെന്നു മനസ്സിലാക്കിയ അവർ കുണാലിനെ ഇല്ലാതാക്കുവാൻ നിശ്ചയിച്ചു. കുണാല ആ സമയത്ത് തക്ഷശിലയുടെ രാജാവായിരുന്നു. അശോകനെ കൊണ്ട് തക്ഷശിലയിലേക്ക് ഒരു ദൂത് അയപ്പിക്കുകയും തക്ഷശിലയിലെ വിലയേറിയ രണ്ടു മാണിക്യങ്ങൾ പാടലിപുത്രത്തിലേക്ക് കൊടുത്തയക്കുവാൻ അതിൽ തിഷ്യരക്ഷ എഴുതി ചേർക്കുകയും ചെയ്തു. അശോകൻ ഒപ്പുവെച്ച ദൂത് തക്ഷശിലയിൽ കുണാൽ കൈപ്പറ്റി. രണ്ടു മാണിക്യങ്ങൾ തന്റെ കണ്ണുകളാണന്നു വിജ്ഞാനിയായ കുണാൽ പെട്ടെന്നുതന്നെ മനസ്സിലാക്കി. പിതാവാണ് എഴുതിയത് എന്നു തെറ്റിദ്ധരിച്ച് തന്റെ രണ്ടുകണ്ണുകളും ചൂഴ്ന്നെടുത്ത് പാടലിപുത്രത്തിലേക്ക് അയച്ചുകൊടുത്തു. അങ്ങനെ കുണാല അന്ധനായി. അശോകൻ ഏറെ വിഷമിച്ചു. താൻ അയച്ച ദൂതിലെ മറഞ്ഞിരുന്ന അർത്ഥം അപ്പോഴാണ് അശോകനു മനസ്സിലായത്. കുണാലയെ പാടലിപുത്രത്തിലേക്ക് വിളിപ്പിക്കുകയും പരിഹാരമായി എന്തും ആവശ്യപെടാൻ അനുവദിക്കുകയും ചെയ്തു. കുണാല മൗര്യചക്രവർത്തിപദമാണ് ആവശ്യപ്പെട്ടത്. പക്ഷെ അശോകൻ തന്റെ അന്ധനായ പുത്രന് രാജഭരണം കൈമാറാൻ ഒരുക്കമായിരുന്നില്ല. എന്നാൽ അന്ധനായ കുണാലിന്റെ കഴിവും ഭരണ നൈപുണ്യവും അതിലേറെ രാജഭക്തിയും മനസ്സിലാക്കി അദ്ദേഹത്തിന്റെ പുത്രൻ സമ്പ്രതിയെ അശോകനുശേഷം മൗര്യസാമ്രാജ്യത്തിന്റെ അനന്തരവകാശിയായി പ്രഖ്യാപിച്ചു. അശോകന്റെ മരണസമയത്ത് സമ്പ്രതിയ്ക്കു പ്രായപൂർത്തിയാവാഞ്ഞതിനാൽ അശോകന്റെ മറ്റൊരു പൗത്രൻ ദശരഥമൗര്യൻ മൗര്യചക്രവർത്തിയായി അവരോധിക്കപ്പെട്ടു. ദശരഥമൗര്യന്റെ മരണത്തിനു ശേഷം സമ്പ്രതി മൗര്യസാമ്രാജ്യത്തിന്റെ ചക്രവർത്തിയായി.

## അവലംബം

വർഗ്ഗം:മൗര്യസാമ്രാജ്യം
കേരള കൗമുദി (വ്യാകരണം)

കോവുണ്ണി നെടുങ്ങാടി 1875-ൽ പൂർത്തിയാക്കിയ വ്യാകരണ കൃതിയാണ് **കേരള കൗമുദി (വ്യാകരണം)**. കൂനമ്മാവിലെ അച്ചുകൂടത്തിൽ 1878-ലാണിത് അച്ചടിച്ചത്. 550 പ്രതികളായിരുന്നു ആദ്യം അച്ചടിച്ചത്. 1930 ൽ രണ്ടാം പതിപ്പിറങ്ങി. ഇത് കോഴിക്കോട് രാമകൃഷ്ണ അച്ചുകൂടത്തിലാണ് അച്ചടിച്ചത്. 1 ക 4 അണയായിരുന്നു വില. രണ്ടാമത് ഇറങ്ങിയ 300 പ്രതികൾ മുന്നൂറു രൂപയ്ക്ക് തിരുവിതാംകൂർ സർക്കാർ വിലയ്ക്ക് വാങ്ങി

## അവലംബം

വർഗ്ഗം:മലയാള വ്യാകരണ ഗ്രന്ഥങ്ങൾ
മാമ്മൂട്

കേരളത്തിലെ  കോട്ടയം ജില്ലയിലെ ചങ്ങനാശ്ശേരി താലൂക്കിൽ ഉൾപ്പെടുന്ന ഒരു ചെറിയ ഗ്രാമമാണു **മാമ്മൂട്**. ചങ്ങനാശ്ശേരി പട്ടണത്തിൽ നിന്നും 8 കി.മീ. അകലെയായി ഈ ഗ്രാമം സ്ഥിതി ചെയ്യുന്നു  ചങ്ങനാശ്ശേരി-വാഴൂർ റോഡും മല്ലപ്പള്ളി-മാമ്മൂട് റോഡും മാമ്മൂട്ടിലാണ് സന്ധിക്കുന്നത്. ഏറ്റവും അടുത്ത തീവണ്ടി ആഫീസ് 7 കി.മീ അകലെ ചങ്ങനാശ്ശേരിയിലാണ്.

## ഭൂപ്രകൃതി, കൃഷി
ഒരു കാലത്ത് വയലുകൾ കൊണ്ട് നിറഞ്ഞിരുന്ന ഈ പ്രദേശത്ത് ഇപ്പോൾ റബ്ബർ ആണ് പ്രധാന വിള.

## അവലംബങ്ങൾ

* http://lourdesmathachurchmammood.in/ 
* Madappally Grama Panchayat 
* Madappally Bolck Panchayat 

വർഗ്ഗം:കോട്ടയം ജില്ലയിലെ ഗ്രാമങ്ങൾ
ഷത്രഞ്ജ്

ലഘുചിത്രം|ഷത്രഞ്ജ്
ചെസ്സിന്റെ പഴയ രൂപങ്ങളിലൊന്നാണ് **ഷത്രഞ്ജ്** (അറബി , മദ്ധ്യ പേർഷ്യൻ *chatrang*, സംസ്കൃതം ). ഇന്ത്യയിലെ ചതുരംഗം കളിയിൽ നിന്ന് രൂപാന്തരം പ്രാപിച്ച്, പേർഷ്യൻ സാമ്രാജ്യത്തിലെത്തിയ ഈ കളി, അറബ് ലോകത്തിന്റെ സ്വാധീനത്താൽ യൂറോപ്പിലെത്തി. യൂറോപ്പിൽ ആധുനിക ചെസ്സിന്റെ വളർച്ച സാധ്യമായത് ഈ കളിയിയുടെ സ്വാധീനത്താലാണ്.

## അവലംബം

വർഗ്ഗം:ചെസ്സ് വകഭേദങ്ങൾ
വർഗ്ഗം:ചെസ്സിന്റെ ചരിത്രം
വർഗ്ഗം:ഇറാനിലെ ചെസ്സ്
ബലീൻ

തിമിംഗിലങ്ങളിലെ ഒരു വിഭാഗമായ ബലീൻ തിമിംഗിലങ്ങളുടെ വായ്ക്കകത്ത് നിരനിരയായി ചീപ്പിന്റെ പല്ലുകൾ പോലെ കാണപ്പെടുന്ന അരിപ്പയാണ് **ബലീൻ**.  ഈ തിമിംഗിലങ്ങളുടെ ഭക്ഷണം ക്രിൽ മുതലായ ചെറുജീവികളാണ്.  ഇവ വായ് തുറന്നടക്കുമ്പോൾ കടൽജലം ഈ അരിപ്പകളിലൂടേ പുറത്തുപോകുകയും അങ്ങനെ വായിലകപ്പെടുന്ന ചെറുജീവികൾ ഈ തിമിംഗിലങ്ങൾക്ക് ഭക്ഷണമാകുകയും ചെയ്യുന്നു. 

മനുഷ്യരുടെ നഖം,മുടി എന്നിവ നിർമ്മിച്ചിരിക്കുന്ന പദാർത്ഥമായ കെരാറ്റിൻ കൊണ്ടാണ് പ്രകൃതി ബലീനുകളും നിർമ്മിച്ചിരിക്കുന്നത്. തിമിംഗിലങ്ങളുടെ വലിപ്പത്തിനനുസരിച്ച് അര മീറ്റർ മുതൽ മൂന്നര മീറ്റർ വരെ നീളമുണ്ടാകാവുന്ന ബലീൻ പ്ലേറ്റുകളിൽ ഉറപ്പിച്ച് മട്ടിലാണ് ബലീനുകൾ അവയുടെ വായിൽ കാണപ്പെടുന്നത്.

കടലിലെ ഗാസ്ട്രോപോഡ് ഗണത്തിൽപ്പെട്ട ചില ജീവികൾ ബലീൻ തിമിംഗിലങ്ങളുടെ വായിൽ ബലീനുകളിൽ പറ്റിപ്പിടിച്ച് ഭക്ഷണം സമ്പാദിച്ച് ജീവിച്ചുപോരുന്നു.

## അവലംബം


വർഗ്ഗം:മൃഗങ്ങളുടെ ശരീരഭാഗങ്ങൾ
തോട്ടയ്ക്കാട്ട് ഇക്കാവമ്മ

മലയാളത്തിലെ കവയിത്രിയും ആദ്യകാലനാടകരചയിതാക്കളിൽ ഒരാളുമാണ് **തോട്ടയ്ക്കാട്ട് ഇക്കാവമ്മ**. സുഭദ്രാർജ്ജുനം നാടകമാണ് ഇക്കാവമ്മയുടെ പ്രധാനപ്പെട്ട രചന.

1864 മേയ് 3-ന് എറണാകുളത്ത് ജനിച്ചു. 1916-ൽ മരണം. 1892-ൽ തൃശ്ശൂരിൽ ടി.സി. അച്ചുതമേനോന്റെ സംഗീതനൈഷധത്തിന്റെ അവതരണത്തിൽ നളനായി അഭിനയിക്കുകകൂടി ചെയ്തിരുന്നു ഇക്കാവമ്മ , ആദ്യമായി മലയാളനാടകത്തിൽ അഭിനയിച്ച സ്ത്രീ എന്നും അറിയപ്പെടുന്നു. കൊച്ചി നിയമസഭയിലെ ആദ്യ വനിതാ അംഗവും മന്നത്ത് പത്മനാഭന്റെ ഭാര്യയുമായിരുന്ന തോട്ടക്കാട്ട് മാധവിയമ്മ തോട്ടയ്ക്കാട്ട് ഇക്കാവമ്മയുടെ മകളാണ്.

## കൃതികൾ

* 1891 സുഭദ്രാർജ്ജുനം (നാടകം) 
* നളചരിതം (നാടകം)
* സന്മാർഗ്ഗോപദേശം (ഓട്ടൻതുള്ളൽ)
* രാസക്രീഡ (കുറത്തിപ്പാട്ട്)
* കൽക്കി പുരാണം (കിളിപ്പാട്ട്)
* ആര്യാശതകം
* പുരാണശ്രവണ മാഹാത്മ്യം (കിളിപ്പാട്ട്)

## പുറം കണ്ണികൾ
# കല്ലുസ്ലേറ്റ് - കവിത എഴുതിയ കന്യാസ്ത്രീയും മലയാളത്തിലെ എഴുത്തുകാരികളും
# മലയാളനാടകചരിത്രത്തിലെ പുതിയ വായനകൾ - ഡോ. മഹേഷ് മംഗലാട്ട് 

## അവലംബം
ഗ്രീക്ക് ഗിഫ്റ്റ് സാക്രിഫൈസ്

ചെസ്സിലെ ഒരു തരത്തിലുള്ള ആനയെ ബലികൊടുക്കൽ തന്ത്രമാണ് **ഗ്രീക്ക് ഗിഫ്റ്റ് സാക്രിഫൈസ്** അഥവാ **ക്ലാസ്സിക്കൽ ബിഷപ്പ് സാക്രിഫൈസ്**. വെളുപ്പാണെങ്കിൽ Bxh7+ കളിച്ചുകൊണ്ടും കറുപ്പാണെങ്കിൽ  Bxh2+ കളിച്ചുകൊണ്ടുമാണ് ഇത് നടപ്പാക്കുന്നത്.
 
## വീശദീകരണം

1.e4 e6 2.d4 d5 3.Nc3 Nf6 4.e5 Nfd7 5.Nf3 Bb4 6.Bd3 0-0?? (ചിത്രം കാണുക) എന്നീ നീക്കങ്ങൾക്ക് ശേഷമുള്ള കളിനില, ഗ്രീക്ക് ഗിഫ്റ്റ് സാക്രിഫൈസ് എന്ന തന്ത്രം പ്രവർത്തിക്കുന്ന ലളിതമായ ഉദാഹരണമാണ്. വെളുപ്പിന് 7.Bxh7+! Kxh7 8.Ng5+ എന്നീ നീക്കങ്ങളിലൂടെ കറുപ്പിന്റെ മന്ത്രിയെ കിട്ടുകയോ ചെക്ക് മേറ്റിലൂടെ കളി ജയിക്കാനോ സാധിക്കുന്നു.

*8...Kh8 9.Qh5+ Kg8 10.Qh7#
*8...Kg8 9.Qh5 Qxg5 (9...Re8 10.Qxf7+ Kh8 11.Qh5+ Kg8 12.Qh7+ Kf8 13.Qh8+ Ke7 14.Qxg7#) 10.Bxg5 മന്ത്രിയെ കിട്ടുന്നു.
*8...Kh6 9.Nxe6+ മന്ത്രിയെ കിട്ടുന്നു.
*8...Kg6 9.h4 ഇവിടെ 10.h5+ Kh6 (10...Kf5 11.Qf3#) എന്ന ഭീഷണി ഒഴിവാക്കാൻ ഒരു വഴിയുമില്ല, 11.Nxf7+, മന്ത്രിയെ കിട്ടുന്നു.
*8...Qxg5 9.Bxg5 മന്ത്രിയെ കിട്ടുന്നു.

കറുപ്പിന് വേണമെങ്കിൽ 7...Kh8 മാറി കളിക്കാമായിരുന്നു, പക്ഷേ രാജാവിന്റെ സുരക്ഷ ദുർബലമായതിനാൽ, ഇതും തോൽവിയിലേക്ക് നയിക്കുന്നു: 
* 7...Kh8 8.Ng5 g6 9.Qg4 Qe7 10.Qh3 Kg7 11.0-0 Nc6 12.Nge4 f6 13.Bh6+ Kf7 14.exf6 Nxf6 15.Ng5+ Ke8 16.Bxg6+ Kd8 17.Bxf8 Qxf8.

വർഗ്ഗം:ചെസ്സിലെ തന്ത്രങ്ങൾ
തെങ്ങണാൽ

കേരളത്തിലെ  കോട്ടയം ജില്ലയിലെ ചങ്ങനാശ്ശേരി താലൂക്കിൽ ഉൾപ്പെടുന്ന മാടപ്പള്ളി വില്ലേജിലെ  ഒരു ചെറിയ പ്രദേശമാണ് **[[തെങ്ങണ]] (തെങ്ങണാൽ)**. ചങ്ങനാശ്ശേരി പട്ടണത്തിൽ നിന്നും 6 കി.മീ. അകലെയായി സ്ഥിതി ചെയ്യുന്നു. ചങ്ങനാശ്ശേരി-വാഴൂർ റോഡും മണർകാട്-പെരുന്തുരുത്തി റോഡും തെങ്ങണയിലാണ് സന്ധിക്കുന്നത്. ഏറ്റവും അടുത്ത തീവണ്ടി ആഫീസ് 5 കി.മീ അകലെ ചങ്ങനാശ്ശേരിയിലാണ്.

## ആരാധനാലയങ്ങളും മറ്റു പ്രധാന സ്ഥലങ്ങളും
തെങ്ങണായിലെ പ്രധാന ക്ഷേത്രം തെങ്ങണാ മഹാദേവക്ഷേത്രമാണ്. തെങ്ങണാ ജംഗ്ഷനിൽ തന്നെ പെരുംതുരുത്തി റോഡിൽ പടിഞ്ഞാറു വശത്ത് സ്ഥിതിചെയ്യുന്നു.

## ഭൂപ്രകൃതി, കൃഷി
പ്രധാന കൃഷി റബ്ബർ ആണ്. മുൻപ് വയലുകൾ നിറഞ്ഞിരുന്ന പ്രദേശമായിരുന്നു തെങ്ങണ.

## അവലംബങ്ങൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ
ദശരഥ മൗര്യൻ

മൗര്യ ചക്രവർത്തി മഹാനായ അശോകന്റെ പൌത്രനാണ് **ദശരഥ മൗര്യൻ**.  അശോകനു ശേഷം മൗര്യസാമ്രാജ്യത്തിന്റെ ചക്രവർത്തിയായി അവരോധിക്കപ്പെട്ടു. ബി.സി. 232 മുതൽ 224 വരെ അദ്ദേഹം മൗര്യസാമ്രാജ്യം ഭരിച്ചു.  അദ്ദേഹത്തിനുശേഷം മൗര്യ ചക്രവർത്തിയായത് അദ്ദേഹത്തിന്റെ കനിഷ്ഠ സഹോദരനായ സമ്പ്രതിയായിരുന്നു
## അവലംബം

വർഗ്ഗം:ഇന്ത്യാചരിത്രം
വർഗ്ഗം:മൗര്യസാമ്രാജ്യത്തിലെ ചക്രവർത്തിമാർ
അമ്പാട്ടി റായുഡു

**അമ്പാട്ടി തിരുപ്പതി റായുഡു** (ജനനം: 23 സെപ്റ്റംബർ 1985, ഗുണ്ടൂർ, ആന്ധ്രാപ്രദേശ്) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു വലംകൈയ്യൻ മധ്യനിര ബാറ്റ്സ്മാനും, വലംകൈയ്യൻ ഓഫ്ബ്രേക്ക് ബൗളറുമാണ് അദ്ദേഹം. ആഭ്യന്തര ക്രിക്കറ്റിൽ ബറോഡ ക്രിക്കറ്റ് ടീമിനെയും, ഐ.പി.എല്ലിൽ മുംബൈ ഇന്ത്യൻസിനെയുമാണ് അദ്ദേഹം പ്രതിനിധീകരിക്കുന്നത്. 

2007 മുതൽ 2009 വരെ വിമത ക്രിക്കറ്റ് ലീഗായ ഐ.സി.എല്ലിൽ അദ്ദേഹം ഹൈദരാബാദ് ഹീറോസ് ടീമിനുവേണ്ടി കളിച്ചിരുന്നു, അതു മൂലം 
അദ്ദേഹത്തെ വളരെ വൈകിയാണ് ദേശീയ ടീമിലേക്ക് തിരഞ്ഞെടുത്തത്.
2013 ജൂലൈ 24ന് സിംബാബ്‌വെക്കെതിരെയാണ് അദ്ദേഹം തന്റെ ഏകദിന ക്രിക്കറ്റ് അരങ്ങേറ്റം കുറിച്ചത്, അരങ്ങേറ്റ മത്സരത്തിൽ തന്നെ പുറത്താകാതെ 63 റൺസ് നേടി അദ്ദേഹം ആ നേട്ടം കൈവരിക്കുന്ന പന്ത്രണ്ടാമത്തെ ഇന്ത്യൻ ബാറ്റ്സ്മാനായി. 
## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1985-ൽ ജനിച്ചവർ
വർഗ്ഗം:സെപ്റ്റംബർ 23-ന് ജനിച്ചവർ
ബിരുദാനന്തരബിരുദം

**ബിരുദാനന്തരബിരുദം** എന്നത് ഒരു വിദ്യാഭ്യാസ യോഗ്യതയാണ്. സാ‍ധാരണയായി ബിരുദം നേടിയതിനു ശേഷം ഒരു പഠനശാഖയിലോ തൊഴിൽമേഖലയിലോ ഉപരിപഠനം പൂർത്തിയാക്കി നേടുന്ന യോഗ്യതയാണ് ബിരുദാനന്തരബിരുദം. ശാസ്ത്രവിഷയങ്ങളിൽ നേടുന്ന ബിരുദാനന്തരബിരുദം *മാസ്റ്റർ ഓഫ് സയൻസ്* (Master of Science - MSc അല്ലെങ്കിൽ MS) എന്നും മാനവികവിഷയങ്ങളിൽ നേടുന്ന ബിരുദാനന്തരബിരുദം മാസ്റ്റർ ഓഫ് ആർട്‌സ് (Master of Arts - MA)എന്നുമാണ് അറിയപ്പെടുന്നത്. ചില സർവകലാശാലകൾ MSc ബിരുദവും മറ്റു ചിലത് MA ബിരുദവും നല്കിപ്പോരുന്ന ചില വിഷയങ്ങളുമുണ്ട്.

## വിഭാഗങ്ങൾ
### തൊഴിലധിഷ്ഠിത ബിരുദാനന്തര ബിരുദം

# മാസ്റ്റർ  ഓഫ് എൻ‌ജിനീയറിങ്ങ് (ME)
# മാസ്റ്റർ  ഓഫ് ടെൿനോളജി (M Tech)
# മാസ്റ്റർ ഓഫ് ബിസിനസ് അഡ്‌മിനിസ്ട്രേഷൻ (MBA)
# മാസ്റ്റർ ഓഫ്  സോഷ്യൽ വർക്ക് (MSW)
# മാസ്റ്റർ ഓഫ് കമ്പ്യൂട്ടർ അപ്ലിക്കേഷൻസ് (MCA)
# മാസ്റ്റർ ഓഫ് ലോസ് (Legum Magister അല്ലെങ്കിൽ Master of Laws - LLM)
# മാസ്റ്റർ ഓഫ് സർജറി (MS) - ഇന്ത്യയിൽ വൈദ്യശാസ്ത്രരംഗത്ത്  ശസ്ത്രക്രിയയുമായി ബന്ധമുള്ള വിഷയങ്ങളിൽ നല്കിപ്പോരുന്നത്.  ശസ്ത്രക്രിയേതരവിഷയങ്ങളിൽ MD (Medicinae Doctor) എന്ന ബിരുദമാണ് നല്കുന്നത്. MS അഥവാ MD നേടിക്കഴിഞ്ഞ് കൂടുതൽ വിദഗ്ദ്ധപഠനം നടത്താനായി Mch അഥവാ DM (ഡോക്ടർ ഓഫ് മെഡിസിൻ) എന്ന ബിരുദവുമുണ്ട്.
# മാസ്റ്റർ ഓഫ് കമ്മ്യൂണിക്കേഷൻ & ജേർണലിസം (MCJ)

### പരമ്പരാഗത ബിരുദാനന്തര ബിരുദം

# മാസ്റ്റർ ഓഫ് ആർട്സ് (MA)
# മാസ്റ്റർ ഓഫ് സയൻസ് (MSc)
# മാസ്റ്റർ ഓഫ് കൊമേഴ്‌സ് (M Com)

വർഗ്ഗം:ബിരുദാനന്തരബിരുദങ്ങൾ
അഭയം

രൂപവാണിയുടെ ബാനറിൽ ശോഭന പരമേശ്വരൻ നായർ നിർമിച്ച മലയാളചലച്ചിത്രമാണ് **അഭയം**.  വിമലാ റിലീസിംഗ് കമ്പനി വിതരണം ചെയ്ത ഈ ചിത്രം 1970 സെപ്റ്റംബർ 4-ന് കേരളത്തിൽ പ്രദർശനം തുടങ്ങി.

## അഭിനേതാക്കളും കഥാപാത്രങ്ങളും
*മധു - ബാലകൃഷ്ണൻ
*രാഘവൻ - മുരളി
*ജോസ് പ്രകാശ് - വിക്രമൻ
*ശങ്കരാടി - ശങ്കരൻ
*കോട്ടയം ചെല്ലപ്പൻ - കരുണൻ
*എസ്.പി. പിള്ള - പാച്ചു പിള്ള
*ഷീല - സേതുലക്ഷ്മി
*മാവേലിക്കര പൊന്നമ്മ - സരസ്വതിയമ്മ
*ഫിലോമിന - സിസ്റ്റർ ബ്രിജിത്ത്
*പ്രേമ - സതി
*കോട്ടയം ശാന്ത - ദേവകിയമ്മ.

## ഗാനരചന
*ചങ്ങമ്പുഴ
*വള്ളത്തോൾ
*ജി. ശങ്കരക്കുറുപ്പ്
*ബാലാമണിയമ്മ
*പി. ഭാസ്കരൻ
*വയലാർ രാമവർമ്മ
*സുഗതകുമാരി
*ശ്രീകുമാരൻ തമ്പി

## പിന്നണിഗായകർ
*ബി. വസന്ത
*സി.ഒ. ആന്റോ
*കെ.ജെ. യേശുദാസ്
*ലതാ രാജു
*എം.ജി. രാധാകൃഷ്ണൻ
*പി. ജയചന്ദ്രൻ
*പി. ലീല
*പി. സുശീല
*എസ്. ജാനകി
*വി. ദക്ഷിണാമൂർത്തി
*സി. സോമൻ
*ടി. സോമൻ
*വർഗ്ഗീസ്.

## അണിയറശില്പികൾ
*ബാനർ - രൂപവാണി
*കഥ - പെരുമ്പടവം ശ്രീധരൻ
*തിരക്കഥ, സംഭാഷണം - എസ് എൽ പുരം സദാനന്ദൻ
*സംവിധാനം - രാമു കാര്യാട്ട്
*നിർമ്മാണം - ശോഭന പരമേശ്വരൻ നായർ
*ഛായാഗ്രഹണം - ഇ എൻ ബാലകൃഷ്ണൻ, യു രാജഗോപാൽ, എ വെങ്കിട്ട്, പി ആർ രാമലിംഗം
*ചിത്രസംയോജനം - കെ നാരായണൻ
*അസോസിയേറ്റ് സംവിധായകർ - ഗൗതമൻ, കെ പി പിള്ള,
*കലാസംവിധാനം - എസ് കൊന്നനാട്ട്
*സംഗീതം - വി ദക്ഷിണാമൂർത്തി.

## ഗാനങ്ങൾ
*സംഗീതം - വി. ദക്ഷിണാമൂർത്തി

   
## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് അഭയം
*മലയാളചലച്ചിത്രം ഡേറ്റാബേസിൽ നിന്ന് അഭയം

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാമു കാര്യാട്ട് സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ശോഭന പരമേശ്വരൻ നായർ നിർമ്മിച്ച ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ

കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
ടെർസീറ ദ്വീപ്

ഉത്തര അറ്റ്‌ലാന്റിക് മഹാസമുദ്രത്തിലെ ഒരു ദ്വീപാണു് **ടെർസീറ**. അസോർസ്  ദ്വീപസമൂഹത്തിന്റെ മധ്യഭാഗത്ത് സ്ഥിതിചെയ്യുന്ന ദ്വീപുകളിൽ രണ്ടാമത്തെ വലിയ ദ്വീപാണിത്. 'സാവോ ജോർജ്' ആണു് സമീപത്തുള്ള മറ്റൊരു ദ്വീപ്. 

'ആങ്ഗ്ര ദൊ ഹെറോയിസ്മ'യാണു് ഈ ദ്വീപിലെ പ്രധാന പട്ടണം. ധാന്യങ്ങൾ, കന്നുകാലികൾ തുടങ്ങിയവയുടെ  കയറ്റുമതിയാണു് പോർച്ചുഗലിന്റെ അധീനതയിലുള്ള ഈ ദ്വീപിലെ ഒരു പ്രധാനവരുമാനമാർഗ്ഗം.
## ചരിത്രം
## ഭൂമിശാസ്ത്രം
## അവലംബം


വർഗ്ഗം:അറ്റ്‌ലാന്റിക് മഹാസമുദ്രത്തിലെ ദ്വീപുകൾ
ബൈലൈൻ

ബൈലൈൻ പത്രപ്രവർത്തനവുമായി ബന്ധപ്പെട്ട പ്രയോഗമാണ് **ബൈലൈൻ**. (വരികളുടെ ഉടമ) വരികൾ എന്നാൽ വാർത്ത എന്നർത്ഥം. ഒരു പത്രത്തിന്റേതു മാത്രമായ സവിശേഷ വാർത്തകൾ സാഹസികമായി ശേഖരിച്ച വാർത്തകൾ (EXCLUSIVE എന്ന് ആംഗലേയത്തിൽ പറയാവുന്ന വാർത്തകൾ) പ്രസിദ്ധീകരിക്കുമ്പോൾ അത് കണ്ടെത്തിയ റിപ്പോർട്ടറുടെ പേരുകൂടി വാർത്തയോടൊപ്പം (തലക്കെട്ടിനു തൊട്ടു താഴെ) ചേർക്കാറുണ്ട് ഇതിനെയാണ് ബൈലൈൻ എന്നതുകൊണ്ട് അർത്ഥമാക്കുന്നത്. ഒരു പത്ര പ്രവർത്തകന്റെ അഭിമാനവും സ്വപ്നവുമാണ് ഒരു ബൈലൈൻ വാർത്ത.

വർഗ്ഗം:പത്രപ്രവർത്തനം
മഹേന്ദ്രൻ

**മഹേന്ദ്ര മൗര്യൻ** (, ഉച്ചാരണം: *മഹേന്ദ്രഃ*) മൗര്യ രാജകുമാരൻ, മൗര്യചക്രവർത്തിയായിരുന്ന അശോകന്റെ മൂത്ത പുത്രൻ. അശോകനു മഹാറാണി ദേവിയിൽ ജനിച്ചത് ഇരട്ടകുട്ടികളായിരുന്നു, മഹേന്ദ്രനും, സംഘമിത്രയും. തന്റെ ആദ്യപുത്രനു *ലോക ജേതാവ്* എന്നർത്ഥമുള്ള *മഹേന്ദ്ര* എന്നു അശോകൻ പേരിട്ടു. പക്ഷെ മാതാവ് മഹാറാണി ദേവിയുടെ പ്രേരണമൂലം അശോകൻ തന്റെ പിൻഗാമിയായിക്കണ്ട മഹേന്ദ്ര ഒരു ബുദ്ധ സന്യാസിയായി മാറി.

## ജനനം, ആദ്യകാലജീവിതം

ബി.സി. മൂന്നാം നൂറ്റാണ്ടിൽ മഗധയിൽ ജനിച്ചു. മാതാവിനൊപ്പം വിദിശയിൽ താമസിച്ച് വിദ്യാഭ്യാസം ചെയ്തു. അശോകന്റെ ബുദ്ധഗുരുവായ മൊഗ്ഗലിപുത്രയുടെ (Moggaliputta-Tissa) സാമീപ്യം മഹേന്ദ്രയെ തന്റെ 20-ആം വയസ്സിൽ ഒരു ബുദ്ധ സന്യാസിയാക്കിമാറ്റി. തന്റെ പിൻഗാമിയായി വളർത്തിയ മൂത്ത പുത്രൻ ഒരു ബുദ്ധസന്യാസിയാകുന്നതിൽ അശോകനു താല്പര്യം ഇല്ലായിരുന്നു. പക്ഷെ ഒരു ഹിന്ദു വൈശ്യകുടുംബത്തിൽ ജനിച്ച രാജ്ഞിയുടെ പുത്രനായ മഹേന്ദ്രനു മൗര്യചക്രവവർത്തിപദത്തിൽ ഒട്ടും താല്പര്യം ഇല്ലായിരുന്നു. അശോകൻ സഹോദരന്മാരെ കൊലചെയ്തതുപോലെ തന്റെ മൂത്തപുത്രനെ മറ്റു പുത്രന്മാർ അധികാരമോഹത്താൽ കൊന്നുകളയുമൊ എന്നു അശോകൻ ഭയപ്പെട്ടിരുന്നു. അതിലാവാം ബുദ്ധമതപ്രചരണാർത്ഥം മഹേന്ദ്രനെ ശ്രീലങ്കയിലേക്ക് അദ്ദേഹം അയച്ചത്.

## അവലംബം

വർഗ്ഗം:മൗര്യസാമ്രാജ്യം
വർഗ്ഗം:ബുദ്ധമതം
ഇവൻസ് ഗാബിറ്റ്

ചെസ്സിലെ ഒരു പ്രാരംഭനീക്കമായ **ഇവൻസ് ഗാബിറ്റ്** തുടങ്ങുന്നത് ഇങ്ങനെയാണ്:

:1. e4 e5
:2. Nf3 Nc6
:3. Bc4 Bc5
:4. b4

വർഗ്ഗം:ചെസ്സിലെ പ്രാരംഭനീക്കങ്ങൾ
ഫോറസ്റ്റ് റിസേർച്ച് ഇൻസ്റ്റിറ്റ്യൂട്ട്

വനഗവേഷണരംഗത്തെ ഇന്ത്യയിലെ പ്രധാനപ്പെട്ട ഒരു സ്ഥാപനമാണ് ഉത്തരാഖണ്ഡിലെ ഡെറാഡൂണിൽ സ്ഥിതി ചെയ്യുന്ന **ഫോറസ്റ്റ് റിസേർച്ച് ഇൻസ്റ്റിറ്റ്യൂട്ട്** (ചുരുക്കം: **എഫ്.ആർ.ഐ.**, ). ഇന്ത്യൻ കൗൺസിൽ ഓഫ് ഫോറെസ്റ്റ്റി റിസേർച്ച് ആൻഡ് എജ്യൂക്കേഷന്റെ കീഴിലുള്ള ഈ സ്ഥാപനം ഈ രംഗത്തെ ഏറ്റവും പഴക്കമേറിയ സ്ഥാപനങ്ങളിലൊന്നാണ്. 1991-ൽ യു.ജി.സി. ഇതിനെ കൽപിത സർവകലാശാലയായി പ്രഖ്യാപിച്ചു.

എഫ്.ആർ.ഐയുടെ വിശാലമായ കാംപസും കെട്ടിടവും ഡെറാഡൂണിലെ പ്രധാനപ്പെട്ട വിനോദസഞ്ചാരകേന്ദ്രം കൂടിയാണ്.
## അവലംബം

വർഗ്ഗം:വനഗവേഷണസ്ഥാപനങ്ങൾ
വി.ഐ.എസ്. ജയപാലൻ

നോർവീജിയൻ തമിഴ് കവിയും ചലച്ചിത്രനടനുമാണ് **വി.ഐ.എസ്. ജയപാലൻ**.
## ജീവിതരേഖ
വടക്കൻലങ്കയിലെ ജാഫ്നയിൽ ജനിച്ച ജയപാലൻ ഇപ്പോൾ നോർവെ പൗരത്വം നേടി ഓസ്ലോയിലാണ് താമസം. 1977 ൽ ജാഫ്ന സർവകലാശാലയിലെ വിദ്യാർത്ഥി യൂണിയൻ പ്രസിഡന്റായിരുന്നു.  ശ്രീലങ്കയിലെ അറിയപ്പെടുന്ന കവിയായ ജയപാലൻ നിരവധി ഇന്ത്യൻ ചലച്ചിത്രങ്ങളിലും അഭിനയിച്ചിട്ടുണ്ട്. തമിഴ്ചിത്രമായ "ആടുകള"ത്തിലെ അഭിനയത്തിന് 58 മത് ദേശീയ ചലച്ചിത്ര ജൂറിയുടെ പ്രത്യേക പുരസ്കാരം ലഭിച്ചു.
## അറസ്റ്റ്
വിസാനിയമലംഘനത്തിന്റെ പേരിൽ ശ്രീലങ്കയിൽ അറസ്റ്റ് ചെയ്തിരുന്നു.  സാമുദായിക സംഘർഷത്തിനിടയാക്കുന്ന യോഗങ്ങളിൽ പങ്കെടുത്തതിനെ തുടർന്നാണ് അറസ്റ്റ്. 
## കൃതികൾ
*വിൽറ്റിംഗ് ലോറ്റർ : 3 തമിഴ് കവികൾ (ആർ. ചേരൻ, പുതുവൈ രത്നദുരൈ, സെൽവ കനകനായഗം)
## സിനിമകൾ
*ആടുകളം
## പുരസ്കാരങ്ങൾ
*58 മത് ദേശീയ ചലച്ചിത്രപുരസ്കാരത്തിൽ ജൂറിയുടെ പ്രത്യേക പരാമർശം
## അവലംബം

## പുറം കണ്ണികൾ
*From the arena of life

വർഗ്ഗം:ശ്രീലങ്കൻ തമിഴ് കവികൾ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:ദേശീയ ചലച്ചിത്രപുരസ്കാരങ്ങൾ
വിശുദ്ധൻ (ചലച്ചിത്രം)

വൈശാഖ് രചനയും സംവിധാനവും നിർവ്വഹിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് ***വിശുദ്ധൻ***. കുഞ്ചാക്കോ ബോബൻ, മിയ ജോർജ്ജ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.തൊടുപുഴയിലും സമീപ സ്ഥലങ്ങളിലുമാണ് സിനിമയുടെ ചിത്രീകരണം.

## അഭിനേതാക്കൾ
* കുഞ്ചാക്കോ ബോബൻ – സണ്ണി
* മിയ ജോർജ്ജ് – സെഫി
## അവലംബം

## External links
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
മോഹിത് ശർമ

**മോഹിത് മഹിപാൽ ശർമ** (ജനനം: 18 സെപ്റ്റംബർ 1988, ബല്ലാബ്ഗഢ്, ഹരിയാന) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. വലംകൈയ്യൻ മീഡിയം ഫാസ്റ്റ് ബൗളറും, വലംകൈയ്യൻ ബാറ്റ്സ്മാനുമാണ് അദ്ദേഹം. ആഭ്യന്തര ക്രിക്കറ്റിൽ ഹരിയാന ക്രിക്കറ്റ് ടീമിനുവേണ്ടിയും, ഐ.പി.എല്ലിൽ ചെന്നൈ സൂപ്പർ കിങ്സിനുവേണ്ടിയുമാണ് അദ്ദേഹം കളിക്കുന്നത്. 2012-13 സീസണിലെ രഞ്ജി ട്രോഫിയിൽ 7 മത്സരങ്ങളിൽനിന്ന് 37 വിക്കറ്റുകൾ നേടി മികച്ച പ്രകടനം കാഴ്ച വെച്ച അദ്ദേഹത്തെ 2013 സീസണിലെ ഐ.പി.എല്ലിൽ ചെന്നൈ സൂപ്പർ കിങ്സ് ടീം സ്വന്തമാക്കി. ഐ.പിഎല്ലിലും മികച്ച പ്രകടനമാണ് അദ്ദേഹം കാഴ്ചവെച്ചത്. 15 മത്സരങ്ങളിൽനിന്ന് 20 വിക്കറ്റുകൾ നേടി അദ്ദേഹം വളരെയധികം ശ്രദ്ധിക്കപ്പെട്ടു. 
## അന്താരാഷ്ട്ര ക്രിക്കറ്റിൽ
ആഭ്യന്തര ക്രിക്കറ്റിലെയും, ഐ.പി.എല്ലിലെയും മികച്ച പ്രകടനങ്ങളുടെ അടിസ്ഥാനത്തിൽ 2013 ഓഗസ്റ്റിൽ നടന്ന സിംബാബ്‌വെ പര്യടനത്തിലേക്ക് അദ്ദേഹം തിരഞ്ഞെടുക്കപ്പെട്ടു. ആ പരമ്പരയിലെ നാലാം മത്സരത്തിൽ മോഹിത് ശർമ തന്റെ ഏകദിന ക്രിക്കറ്റ് അരങ്ങേറ്റം കുറിച്ചു. അരങ്ങേറ്റ മത്സരത്തിൽ തന്നെ 10 ഓവറിൽ 26 റൺസ് മാത്രം വഴങ്ങി 2 വിക്കറ്റ് നേടി അദ്ദേഹം മാൻ ഓഫ് ദി മാച്ച് പുരസ്കാരം നേടി. സന്ദീപ് പാട്ടീലിനു ശേഷം അരങ്ങേറ്റ ഏകദിന മത്സരത്തിൽതന്നെ മാൻ ഓഫ് ദി മാച്ച് പുരസ്കാരം നേടുന്ന രണ്ടാമത്തെ ഇന്ത്യകാരനാണ് അദ്ദേഹം.
## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1988-ൽ ജനിച്ചവർ
വർഗ്ഗം:സെപ്റ്റംബർ 18-ന് ജനിച്ചവർ
ഹിദായ മസ്ജിദ് തിരുവമ്പാടി

തിരുവമ്പാടി ഗ്രാമപഞ്ചായത്തിലെ പ്രധാന മുസ്‌ലിം കേന്ദ്രങ്ങളിൽ ഒന്നാണ് ഹിദായ മസ്ജിദ്. തിരുവമ്പാടി -കോഴിക്കോട് റോഡിൽ ഭാരത് പെട്രോൾ പമ്പിന് എതിർവശം സ്ഥിതി ചെയ്യുന്നു. ഓമശ്ശേരി കേന്ദ്രമായി പ്രവർത്തിക്കുന്ന ഇസ്‌ലാമിക് വെൽഫെയർ ട്രസ്റ്റ് മുൻകയ്യെടുത്താണ് ഇത് സ്ഥാപിച്ചത്.

##### ചരിത്രം
1984 ഏപ്രിൽ 24 ന് ജമാഅത്തെ ഇസ്‌ലാമി കേരള അമീറായിരുന്ന കെ.സി അബ്ദുല്ല മൗലവി മസ്ജിദിന്റെ ശിലാസ്ഥാപനം നിർവഹിച്ചു. 1987-ലാണ് മസ്ജിദിന്റെ നിർമ്മാണം പൂർത്തിയായത്. കെ. മൊയ്തു മൗലവി ജുമുഅ ഖുതുബ നിർവഹിച്ചു കൊണ്ട് സ്ഥാപനത്തിന്റെ ഔപചാരിക ഉദ്ഘാടനം നിർവഹിച്ചു.

##### ഹിദായ മഹല്ല്
ഹിദായ മസ്ജിദിന്റെ ദൈനംദിന പ്രവർത്തനങ്ങൾ നടത്തുന്നത് 15 അംഗങ്ങളുള്ള ഹിദായ മഹല്ല് കമ്മറ്റിയാണ്. മഹല്ല് അംഗങ്ങളുടെ വിദ്യാഭ്യാസപരവും സാമൂഹികവുമായ ഉന്നമനം ലക്ഷ്യം വ്യത്യസ്തങ്ങളായ പരിപാടികൾ കമ്മറ്റി നിർവഹിക്കുന്നു. മഹല്ലിലെ പുതുതലമുറക്ക് ഇസ്‌ലാമിക വിദ്യാഭ്യാസം നൽകുക എന്ന ലക്ഷ്യത്തോടെ അൽമദ്‌റസ്ത്തുൽ ഇസ്‌ലാമിയ എന്ന പേരിൽ ഒരു മദ്‌റസയും ഈ കമ്മറ്റിക്ക് കീഴിൽ പ്രവർത്തിക്കുന്നു. മഹല്ലിന്റെ ശ്രദ്ധേയമായ സംഭാവനകളിലൊന്നാണ് തണൽ ഭവന പദ്ധതി. ഭവനരഹിതരായ 14 കുടുംബങ്ങൾക്ക് വീടൊരുക്കിയ ഈ പദ്ധതി തിരുവമ്പാടി-പുന്നക്കൽ റോഡിലെ നാൽപതുമേനി പ്രദേശത്താണ് നടപ്പാക്കിയിരിക്കുന്നത്.

## അവലംബം
വർഗ്ഗം:കോഴിക്കോട് ജില്ലയിലെ മുസ്ലീം പള്ളികൾ
വർഗ്ഗം:മുസ്‌ലിം പള്ളികൾ - അപൂർണ്ണലേഖനങ്ങൾ
ഇടമലയാർ ജലവൈദ്യുത പദ്ധതി

പ്രതിവർഷം 380 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ജലവൈദ്യുതപദ്ധതിയാണ് **ഇടമലയാർ ജലവൈദ്യുതപദ്ധതി**,.  1987 3 ഫെബ്രുവരി നു ഇതു പ്രവർത്തനം തുടങ്ങി. എറണാകുളം ജില്ലയിലെ കോതമംഗലം  താലൂക്കിലെ കുട്ടമ്പുഴ ഗ്രാമപഞ്ചായത്തിലെ ഇടമലയാറിൽ  ഇടമലയാർ അണക്കെട്ടിന് താഴെയാണ്   പദ്ധതിയിലെ പവർ ഹൗസ് നിർമിച്ചിട്ടുള്ളത്  ,  . പദ്ധതിയിൽ ഒരു ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും

1) ** ഇടമലയാർ പവർ ഹൗസ്**

1) ഇടമലയാർ അണക്കെട്ട് (ഇടമലയാർ ജലസംഭരണി)
## വൈദ്യുതി ഉത്പാദനം
ഇടമലയാർ ജലവൈദ്യുതപദ്ധതി യിൽ 37.5 മെഗാവാട്ടിന്റെ 2 ടർബൈനുകൾ (FRANCIS TYPE- ഭെൽ  ഇന്ത്യ)  ഉപയോഗിച്ച്  75 മെഗാവാട്ട് വൈദ്യുതി ഉത്പാദിപ്പിക്കുന്നു ഭെൽ  ഇന്ത്യ ആണ് ജനറേറ്റർ.   വാർഷിക ഉൽപ്പാദനം 380   MU ആണ്.  1987 ഫെബ്രുവരി 3 ന് ആദ്യ യൂണിറ്റ് കമ്മീഷൻ ചെയ്തു. 28 ന് രണ്ടാമത്തെയും യൂണിറ്റും കമ്മീഷൻ ചെയ്തു.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

=പുറത്തേക്കുള്ള കണ്ണികൾ=
ഇടമലയാർ കേസ്

= അവലംബം =

വർഗ്ഗം:കേരളത്തിലെ ജലവൈദ്യുതപദ്ധതികൾ
പെരിങ്ങൽകുത്ത് ജലവൈദ്യുത പദ്ധതി

പ്രതിവർഷം 191 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ജലവൈദ്യുതപദ്ധതിയാണ് **പെരിങ്ങൽകുത്ത് ജലവൈദ്യുതപദ്ധതി.**   1957 മാർച്ച്   6  നു ഇതു പ്രവർത്തനം തുടങ്ങി. തൃശ്ശൂർ ജില്ലയിലെ ചാലക്കുടി - വാൾപ്പാറ - ആളിയാർ റൂട്ടിൽ വാഴച്ചാൽ ഫോറെസ്റ് ഡിവിഷനിൽ  വാഴച്ചാൽ വെള്ളച്ചാട്ടത്തിനു   സമീപമായി ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്.   പദ്ധതിയിൽ ഒരു ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) ** പെരിങ്ങൽകുത്ത് വൈദ്യുത നിലയം**

1) പെരിങ്ങൽകുത്ത് അണക്കെട്ട് (പെരിങ്ങൽകുത്ത് ജലസംഭരണി )

## വൈദ്യുതി ഉത്പാദനം
പെരിങ്ങൽകുത്ത് ജലവൈദ്യുതപദ്ധതി യിൽ 8 മെഗാവാട്ടിന്റെ ടർബൈനുകൾ (FRANCIS TYPE- Charmilles Switzerland)  ഉപയോഗിച്ച്  32 മെഗാവാട്ട്   വൈദ്യുതി ഉത്പാദിപ്പിക്കുന്നു .  English Electric UK  ആണ്  ജനറേറ്റർ.   വാർഷിക ഉൽപ്പാദനം 191   MU ആണ്.  1957 മാർച്ച്  6  നു  ആദ്യ യൂണിറ്റ് കമ്മീഷൻ ചെയ്തു. 1960 ഫെബ്രുവരി 6 നു പദ്ധതി പൂർത്തിയായി.2014 , 2015  എന്നീ വർഷങ്ങളിൽ രണ്ടു യൂണിറ്റുകൾ വീതം നവീകരണം നടത്തി പദ്ധതിയുടെ സ്ഥാപിത ശേഷി 32 ൽ നിന്ന് 36 ആയി ഉയർത്തി.

## നവീകരണം

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ ജലവൈദ്യുതപദ്ധതികൾ
സംഘമിത്ര

**സംഘമിത്ര** (*സംസ്കൃതം:संघमित्रा*) ബിന്ദുസാര മൗര്യന്റെ പൌത്രി, മൗര്യചക്രവർത്തിയായിരുന്ന മഹാനായ അശോകന്റെ പുത്രി. അശോകനു മഹാറാണി ദേവിയിൽ ജനിച്ചത് ആദ്യ സന്താനങ്ങൾ ഇരട്ടകുട്ടികളായിരുന്നു; മഹേന്ദ്രനും, സംഘമിത്രയും. അശോകൻ ബുദ്ധമത പ്രചാരണം മക്കളായ മഹേന്ദ്രനേയും സംഘമിത്രയേയും ശ്രീലങ്കയിലേക്ക് അയച്ചു.

## അവലംബം


വർഗ്ഗം:മൗര്യസാമ്രാജ്യം
വർഗ്ഗം:ബുദ്ധമതം
ജയ്ദേവ് ഉനദ്കട്

**ജയ്ദേവ് ഉനദ്കട്** (ജനനം: 18 ഒക്ടോബർ 1991, പോർബന്തർ, ഗുജറാത്ത്) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഇടംകൈയ്യൻ മീഡിയം ഫാസ്റ്റ് ബൗളറും, വലംകൈയ്യൻ വാലറ്റബാറ്റ്സ്മാനുമാണ് അദ്ദേഹം. ആഭ്യന്തര ക്രിക്കറ്റിൽ സൗരാഷ്ട്ര ക്രിക്കറ്റ് ടീമിനുവേണ്ടിയും, ഐ.പി.എല്ലിൽ. റോയൽ ചലഞ്ചേഴ്സ് ബാംഗ്ലൂരിനുവേണ്ടിയുമാണ് അദ്ദേഹം കളിക്കുന്നത്. ഇന്ത്യ അണ്ടർ-19, ഇന്ത്യ എ, കൊൽക്കത്ത നൈറ്റ് റൈഡേഴ്സ് എന്നീ ടീമുകൾക്കുവേണ്ടിയും ഉനദ്കട് കളിച്ചിട്ടുണ്ട്.

2013 ജൂലൈ 24ന് ഹരാരെയിൽവെച്ച് നടന്ന ഇന്ത്യ-സിംബാബ്‌വെ മത്സരത്തിലാണ് അദ്ദേഹം തന്റെ അന്താരാഷ്ട്ര ഏകദിന ക്രിക്കറ്റ് അരങ്ങേറ്റം നടത്തിയത്.  നേരത്തെ 2010 ഡിസംബറിൽ ദക്ഷിണാഫ്രിക്കക്കെതിരെ നടന്ന ടെസ്റ്റ് മത്സരത്തിൽ അദ്ദേഹം ടെസ്റ്റ് ക്രിക്കറ്റിൽ അരങ്ങേറ്റം നടത്തിയിരുന്നു. അന്ന് 101 റൺസ് വഴങ്ങി വിക്കറ്റൊന്നും നേടാൻ കഴിയാഞ്ഞതിനാൽ പിന്നീട് അദ്ദേഹം ടെസ്റ്റ് ക്രിക്കറ്റിലേക്ക് പരിഗണിക്കപ്പെട്ടില്ല. എന്നാൽ ഏകദിന ക്രിക്കറ്റിൽ തന്റെ രണ്ടാം മത്സരത്തിൽ തന്നെ സിംബാബ്‌വെക്കെതിരെ 41 റൺസ് മാത്രം വഴങ്ങി 4 വിക്കറ്റ് നേടി മികച്ച പ്രകടനം കാഴ്ചവെക്കാൻ അദ്ദേഹത്തിനായി.
## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:1991-ൽ ജനിച്ചവർ
കേരള മുനിസിപ്പൽ ആൻഡ് കോർപ്പറേഷൻ സ്റ്റാഫ് യൂണിയൻ

കേരളത്തിലെ നഗരസഭാ ജീവനക്കാരുടെ സംഘടനകളിലൊന്നാണ് **കേരള മുനിസിപ്പൽ ആൻഡ് കോർപ്പറേഷൻ സ്റ്റാഫ് യൂണിയൻ**. 1959-ലാണ് ഈ സംഘടന രൂപം കൊണ്ടത്.

## അവലംബം


വർഗ്ഗം:കേരളത്തിലെ സംഘടനകൾ
ഭാരതീയ വിചാര കേന്ദ്രം

1982 ഒക്ടോബർ 27-ന് വിജയദശമി ദിനത്തിലാണ് **ഭാരതീയ വിചാര കേന്ദ്രം** സ്ഥാപിതമായത്.  തിരുവനന്തപുരം സംസ്കൃതി ഭവൻ  ആസ്ഥാനമാക്കിയാണ് ഭാരതീയ വിചാര കേന്ദ്രം പ്രവർത്തിച്ചു വരുന്നത്. രാഷ്ട്രീയ സ്വയംസേവക സംഘത്തിന്റെ കേരളത്തിലെ പ്രവർത്തനങ്ങൾക്ക്  സമാരംഭം കുറിച്ച ദത്തോപാന്ത് ഠേംഗ്ഡി യുടെ നേതൃത്വത്തിൽ ആയിരുന്നു ഭാരതീയ വിചാര കേന്ദ്രത്തിനു തുടക്കം കുറിച്ചത്. ഹിന്ദുത്വ ചിന്തകനും  ആദ്യകാല ആർ.എസ്.എസ്  പ്രചാരകൻമാരിൽ ഒരാളുമായ പി. പരമേശ്വരൻ ആണ് ഭാരതീയ വിചാര കേന്ദ്രത്തിൻറെ സ്ഥാപകൻ.  ആർ.സഞ്ജയൻ ആണു് ഇപ്പോഴത്തെ ഡയറക്ടർ.

## പ്രവർത്തനങ്ങൾ

ഇന്ന് സർവ്വകലാശാലാതലത്തിൽ  അംഗത്വം ലഭിച്ചിട്ടുള്ള ഒരു പഠന ഗവേഷണ കേന്ദ്രം ആണിത്. . ഡോക്ടർ കെ മാധവൻ കുട്ടി വളരെക്കാലം സംസ്ഥാന അധ്യക്ഷനായി പ്രവർത്തിച്ചിട്ടുണ്ട്. വി മഹേഷ്‌ ആണ് കേന്ദ്രത്തിന്റെ സംഘടനാ കാര്യദർശി. ഭഗവദ്ഗീതയുടെ കാലിക പ്രസക്തി മനസ്സിലാക്കി അത് ജനങ്ങളിലേക്ക് എത്തിക്കാനായി കേരള വ്യാപകമായി ഒരു പ്രചാരണ പരിപാടിക്ക് രൂപം കൊടുത്തു. ഗീത സ്വാധ്യായ സമിതി എന്നപേരിൽ സംഘടനാ സ്വഭാവം ഉണ്ടാക്കി പരിപാടികൾ നടത്തുന്നു. പഞ്ചായത്ത് തലത്തിലും മേഖല തലത്തിലും ഗീത സംഗമങ്ങൾ നടത്തി. 2000ൽ തിരുവനന്തപുരത്ത് വെച്ച് അന്താരാഷ്ട്ര ഗീത സമ്മേളനം നടത്തി. ടിബറ്റൻ ആത്മീയ നേതാവ് ദലൈലാമ ആയിരുന്നു മുഖ്യ അതിഥി.

## പ്രസിദ്ധീകരണങ്ങൾ
**പ്രഗതി** എന്ന  ആനുകാലിക  ഗവേഷണ പ്രസിദ്ധീകരണം 1979-ൽ ആരംഭിച്ചു.

## അവലംബങ്ങൾ

വർഗ്ഗം:ഗവേഷണസ്ഥാപനങ്ങൾ
ഗാളിമൈമസ്

ഒർനിതൊമിമിഡ് എന്ന ജെനുസിൽ പെട്ട ദിനോസർ ആണ് **ഗാളിമൈമസ്**. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആണ് . ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ് . നിരവധി ഫോസ്സിലുകൾ ഇവയുടെ കിട്ടിയിടുണ്ട് ഇതിൽ പൂർണ വളർച്ച എത്തിയവ മുതൽ കുഞ്ഞുങ്ങൾ വരെ ഉണ്ട് .

## ശരീര ഘടന
ഏകദേശം 8 മീറ്റർ നീളമുണ്ടായിരുന്ന ഇവ ഈ ജെനുസിലെ ഏറ്റവും വലിയവ ആയിരുന്നു.  ചെറിയ തലയും പല്ലുകൾ ഇല്ലാത്ത കൊക്കും വലിയ കണ്ണുകളും നീണ്ട കഴുത്തും ഉണ്ടായിരുന്ന ഇവയുടെ പേരിന്റെ അർഥം കോഴിയെ അനുകരിക്കുന്ന എന്ന് ആണെക്കിലും  ഇവയ്ക്ക് ഇന്ന് ജീവിചിരിക്കുന്നവയിൽ ഒട്ടക പക്ഷിയോടും എമുവിനോടും ആണ് സാമ്യം.

## ചലച്ചിത്രം
ജുറാസ്സിക് പാർക്ക്‌ എന്ന സിനിമയിൽ ഇവയുടെ ഒരു കൂട്ടത്തെ ചിത്രീകരിചിടുണ്ട് .

## അവലംബം
* Hurum, J. 2001. Lower jaw of *Gallimimus bullatus*. pp.&nbsp;34–41. In: *Mesozoic Vertebrate Life*. Ed.s Tanke, D. H., Carpenter, K., Skrepnick, M. W. Indiana University Press.
* Peter J. Makovicky, Daqing Li, Ke-Qin Gao, Matthew Lewin, Gregory M. Erickson & Mark A. Norell. (2009). "A giant ornithomimosaur from the Early Cretaceous of China". *Proceedings of the Royal Society B: Biological Sciences*, **277**(1679): 211-217. 
വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
എം.കെ. കേശവൻ

**എം.കെ. കേശവൻ** 1977-ൽ അഞ്ചാം കേരള നിയമസഭയിലേക്ക് വൈക്കത്തു നിന്നും തിരഞ്ഞെടുക്കപ്പെട്ടു. വൈക്കത്തു നിന്നും തന്നെ ആറും ഏഴും പത്തും നിയമസഭകളിലേക്ക് തിരഞ്ഞെടുക്കപ്പെട്ടിട്ടുണ്ട്.

1936-ൽ ജനിച്ചു.
1997 ജൂലൈ 10-ന് മരണം.

## തിരഞ്ഞെടുപ്പുകൾ

* മരണപ്പെട്ടു.

## അവലംബം

വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
പി.കെ. രാഘവൻ

മൂന്നാം കേരള നിയമസഭയിലെ സാമാജികനാണ് **പി.കെ. രാഘവൻ**. 1967-ൽ പത്തനാപുരത്തു നിന്നാണ് ആദ്യമായി നിയമസഭയിലേക്ക് തിരഞ്ഞെടുക്കപ്പെട്ടത്. 1970-ൽ നാലാം നിയമസഭയിലേക്കും പത്തനാപുരത്തു നിന്ന് വിജയിച്ചു. 1987-ലെ എട്ടാം നിയമസഭയിലേക്ക് വൈക്കത്തു നിന്നും തിരഞ്ഞെടുക്കപ്പെട്ടു.

1934 ഏപ്രിൽ 23-ന് ജനിച്ചു. 2005 ഓഗസ്റ്റ് 19-ന് മരണം.

## തിരഞ്ഞെടുപ്പുകൾ

## അവലംബം

വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:1934-ൽ ജനിച്ചവർ
വർഗ്ഗം:നാലാം കേരള നിയമസഭയിലെ മന്ത്രിമാർ
പി.എസ്. ശ്രീനിവാസൻ

**പി.എസ്. ശ്രീനിവാസൻ** വൈക്കം നിയോജകമണ്ഡലത്തിൽ നിന്നും രണ്ടാം കേരള നിയമസഭയിലേക്ക്  1960-ൽ തിരഞ്ഞടുക്കപ്പെട്ടു. മൂന്നാം കേരള നിയമസഭയിലേക്കും നാലാം കേരള നിയമസഭയിലേക്കും വൈക്കത്തു നിന്ന് വീണ്ടും തിരഞ്ഞെടുക്കപ്പെട്ടു. എട്ടും ഒമ്പതും നിയമസഭകളിൽ കരുനാഗപ്പള്ളിയെ പ്രതിനിധീകരിച്ചു.  ഔദ്യോഗിക മേഖലയിൽ "കേരള ടൂറിസത്തിൻ്റെ പിതാവ്" എന്നാണ് അദ്ദേഹത്തെ അറിയപ്പെട്ടിരുന്നത്.

## ജീവിതരേഖ

1923 സെപ്തംബറിൽ ഇന്നത്തെ കോട്ടയം ജില്ലയിലെ വൈക്കത്തിനടുത്ത് ഉല്ലലയിൽ കർഷകനും കയർ മൊത്തവ്യാപാരിയും ആയ കോപ്പുഴ കെ. കൃഷ്ണന്റേയും    ചേർത്തല കോക്കോതമംഗലം ചേങ്ങോട്ടു  നാരായണിയമ്മയുടെയും രണ്ടാമത്തെ മകനായി ജനിച്ചു.
ശ്രീനാരായണഗുരുവാണ് പി.എസ്സിന്റെ നാവിൽ ആദ്യാക്ഷരം കുറിച്ചത്. ചെറുപ്പത്തിലേ രാഷ്ട്രീയപ്രവർത്തനത്തിലേക്ക് ആകൃഷ്നാവുകയും തുടർന്ന് 1943 ൽ കമ്മ്യൂണിസ്റ്റ് പാർട്ടിയിൽ ചേരുകയും ഉണ്ടായി. തുടർന്ന്  ഒളിവുജീവിതം നയിക്കേണ്ടി വന്നതിനാൽ കലാലയജീവിതത്തിൽ വിട്ടു വീഴ്ചകൾ വേണ്ടി വന്നു. ഒളിവു ജീവിത കാലത്ത് കൂത്താട്ടുകുളം പോലീസ് സ്റ്റേഷൻ ആക്രമിച്ച് ആയുധങ്ങൾ പിടിച്ചെടുക്കുന്നതിന് നേതൃത്വം കൊടുത്തതിനാൽ മൂന്നു വർഷം തിരുവനന്തപുരം സെട്രൽ ജെയിലിലും ലോക്കപ്പുകളിലും കിടക്കേണ്ടി വന്നിട്ടുണ്ട്. മൊത്തം നാലു വർഷവും ആറു മാസവും ജയിൽ വാസം അനുഭവിക്കേണ്ടി വന്നിട്ടുണ്ട്.

## രാഷ്ട്രീയ ജീവിതം
കോൺഗ്രസ് പ്രവർത്തകനായി പൊതുപ്രവർത്തനം തുടങ്ങിയ പി.എസ്സ് പിന്നീട് ഇടതുപക്ഷ ആശയങ്ങളിൽ ആകൃഷ്ടനാവുകയും ചെത്തുത്തൊഴിലാളി പ്രസ്ഥാനത്തിന്റെ നേതാവുമായി. 1964 ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി.പി.ഐ പക്ഷത്ത് നിലയുറപ്പിച്ചു, സി.പി.ഐ ദേശീയ കൗൺസിൽ അംഗമായിരുന്നു. 1960 ൽ വൈക്കത്ത് നിന്നും നിയമസഭയിലേക്ക് തിരഞ്ഞെടുക്കപ്പെട്ടു. 67 ലും വിജയം ആവർത്തിച്ചു. 1970 ൽ വീണ്ടും വൈക്കത്ത് നിന്നും വിജയിച്ച് സി.അച്യുതമേനോൻ മന്ത്രിസഭയിൽ ഗതാഗതം, വൈദ്യുതി വകുപ്പുകളുടെ ചുമതലയുള്ള മന്ത്രിയായി. 1977 ൽ അരൂരിൽ നിന്നുമാണ് തിരഞ്ഞെടുക്കപ്പെട്ടത് 1978- 79 കാലത്ത് പി.കെ. വാസുദേവൻ നായർ മന്ത്രിസഭയിൽ വ്യവസായം, വനം വകുപ്പുകളുടെ മന്ത്രിയായി. 1980 ൽ ചേർത്തല നിന്നും തിരഞ്ഞെടുക്കപ്പെട്ട് ഇ.കെ. നായനാർ മന്ത്രിസഭയിൽ റവന്യു, തുറമുഖം വകുപ്പ് മന്ത്രിയായി.
1987 ൽ കരുനാഗപ്പള്ളിയിൽ നിന്നും വിജയിച്ച് നായനാർ മന്ത്രിസഭയിൽ ടൂറിസം, റവന്യു മന്ത്രിയായി അക്കാലത്താണ് കേരള ടൂറിസത്തിന് "ദൈവത്തിന്റെ സ്വന്തം നാട്" എന്ന പരസ്യവാചകം ഉണ്ടാകുന്നത്. 1991ലും കരുനാഗപ്പള്ളിയിൽ വിജയം ആവർത്തിച്ചു..

## നിയമസഭയിൽ

## മന്ത്രിസഭയിൽ

 

1997 ജൂലൈ 8 ന്  തിരുവനന്തപുരത്ത് അന്തരിച്ചു.

## തിരഞ്ഞെടുപ്പുകൾ

## അവലംബം

വർഗ്ഗം:1923-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1997-ൽ മരിച്ചവർ
വർഗ്ഗം:ജൂലൈ 9-ന് മരിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭയിലെ മന്ത്രിമാർ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:ആറാം കേരള നിയമസഭയിലെ മന്ത്രിമാർ
വർഗ്ഗം:എട്ടാം കേരള നിയമസഭയിലെ മന്ത്രിമാർ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ
വർഗ്ഗം:കേരളത്തിലെ വൈദ്യുതിവകുപ്പ് മന്ത്രിമാർ
വർഗ്ഗം:കേരളത്തിലെ വ്യവസായവകുപ്പ് മന്ത്രിമാർ
വർഗ്ഗം:കേരളത്തിലെ വനംവകുപ്പ് മന്ത്രിമാർ
വർഗ്ഗം:കേരളത്തിലെ റവന്യൂമന്ത്രിമാർ
വർഗ്ഗം:കേരളത്തിലെ മത്സ്യബന്ധനവകുപ്പ് മന്ത്രിമാർ
വർഗ്ഗം:കേരളത്തിലെ ടൂറിസംവകുപ്പ് മന്ത്രിമാർ
കെ.കെ. ബാലകൃഷ്ണൻ

കേരളത്തിലെ മുൻമന്ത്രിയും കോൺഗ്രസ് നേതാവുമായിരുന്നു **കെ.കെ. ബാലകൃഷ്ണൻ**. ചാലക്കുടി, ചേലക്കര, തൃത്താല, വൈക്കം, മണ്ഡലങ്ങളിൽ നിന്നും നിയമസഭാ തെരഞ്ഞെടുപ്പിൽ വിജയിച്ചിട്ടുണ്ട്. ഹരിജനക്ഷേമം, ജലസേചനം, ഗതാഗതം, ദേവസ്വം എന്നീ വകുപ്പുകളുടെ മന്ത്രിയായിരുന്നു.  1927 ജൂൺ 20-ന് ജനിച്ചു. 2000 ആഗസ്റ്റ് 31-ന് മരണം. പി.സി. രുക്മിണിയായിരുന്നു ഭാര്യ. ഷീല, രേണുക, ഗീത, ശശികുമാർ, ലീന എന്നിവർ മക്കളാണ്.

## തിരഞ്ഞെടുപ്പുകൾ

*കുറിപ്പ്
* (1) 1957 ലും 1960 ലും നടന്ന തിരഞ്ഞെടുപ്പുകളിൽ ചാലക്കുടി മണ്ഡലത്തിൽ ഒരു പൊതു പ്രതിനിധിയേയും ഒരു പട്ടികജാതി പ്രതിനിധിയേയും തിരഞ്ഞെടുത്തിരുന്നു.
* 1997-; എം.കെ. കേശവൻ മരണപ്പെട്ടു

## കുടുംബം

പരേതയായ പി. സി. രുക്മിണിയാണ് ബാലകൃഷ്ണന്റെ ഭാര്യ. ഇവർക്ക് അഞ്ചുമക്കളുണ്ട്.

## അവലംബം

വർഗ്ഗം:ജൂൺ 20-ന് ജനിച്ചവർ
വർഗ്ഗം:1927-ൽ ജനിച്ചവർ
വർഗ്ഗം:ഓഗസ്റ്റ് 31-ന് മരിച്ചവർ
വർഗ്ഗം:2000-കളിൽ മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ
വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ
വർഗ്ഗം:കേരളത്തിലെ പിന്നോക്കക്ഷേമവകുപ്പ് മന്ത്രിമാർ
വർഗ്ഗം:കേരളത്തിലെ ദേവസ്വം ബോർഡ് വകുപ്പ് മന്ത്രിമാർ
പി. നാരായണൻ

കേരളത്തിലെ പൊതുപ്രവർത്തകനും സി.പി.ഐ. നേതാവുമായിരുന്നു **പി. നാരായണൻ**. പത്താം നിയമസഭയിലെ വൈക്കം സാമാജികനായിരുന്ന എം.കെ. കേശവന്റെ മരണത്തെത്തുടർന്ന് 1998 മാർച്ച് 2-ന് നടന്ന ഉപതിരഞ്ഞെടുപ്പിൽ **പി. നാരായണൻ** വിജയിച്ചു. 2001-ലെ നിയമസഭാ തിരഞ്ഞെടുപ്പിലും വൈക്കത്തു നിന്നും വിജയിച്ചിട്ടുണ്ട്. തിരുവിതാംകൂർ ദേവസ്വം ബോർഡ് അംഗമായും പ്രവർത്തിച്ചിട്ടുണ്ട്.

1951 ജനുവരി 31-ന് ജനിച്ചു. 2020 ആഗസ്റ്റ് 06 ന് മരിച്ചു.

## അധികാര സ്ഥാനങ്ങൾ

* തിരുവിതാംകൂർ ദേവസ്വം ബോർഡ് അംഗം 
* വൈക്കം നഗരസഭ വൈസ് ചെയർമാൻ
* സി.പി.ഐ. ജില്ലാ എക്സിക്യൂട്ടീവ് അംഗം

## തിരഞ്ഞെടുപ്പുകൾ

* എം.കെ. കേശവൻ മരണപ്പെട്ടതിനെ തുടർന്ന് 1998 മാർച്ച് 2-ന് നടന്ന ഉപതിരഞ്ഞെടുപ്പ്.

## അവലംബം

വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
കെ. അജിത്

2006-ലെ നിയമസഭാ തിരഞ്ഞെടുപ്പിൽ വൈക്കത്തു നിന്നും **കെ. അജിത്** തിരഞ്ഞെടുക്കപ്പെട്ടു. 2011-ലെ തിരഞ്ഞെടുപ്പിൽ പതിമൂന്നാം നിയമസഭയിലേക്ക് വൈക്കത്തു നിന്നും ജയിച്ചു.

എം.കെ. കേശവന്റേയും തങ്കമ്മയുടേയും പുത്രനായി 1971 മേയ് 25ന് വൈക്കത്ത് ജനിച്ചു. ഭാര്യ സിന്ധു, ഒരു മകളുണ്ട്.

കെ. അജിത് Ex MLA
മുണ്ടോടിത്തറ വീട് 
വടക്കേനട, വൈക്കം പി. ഒ 
കോട്ടയം 
അച്ഛൻ -എം.കെ. കേശവൻ Ex MLA
(1996 ൽവൈക്കം  MLA ആയിരിക്കെ മരണമടഞ്ഞു)
അമ്മ- പരേതയായ തങ്കമ്മ
* വൈക്കം ടൗൺ LPS ൽ പ്രാഥമിക വിദ്യാഭ്യാസം 
* വൈക്കം ഗവണ്മെന്റ് ബോയ്സ് ഹൈസ് സ്കൂളിൽ ഹൈസ്ക്കൂൾ വിദ്യാഭ്യാസം 
*വൈക്കം തലയാഴം  കൊതവറ കോളേജിൽ പ്രീ -ഡിഗ്രിപഠനം 
*സ്കൂൾ, കോളേജ് പഠനസമയത്ത് AISF യൂണിറ്റ് പ്രസിഡന്റ്, സെക്രട്ടറി എന്നീ ഭാരവാഹിത്തം വഹിച്ചിരുന്നു.   
*CPI പുളിഞ്ചുവട് ബ്രാഞ്ച് സെക്രട്ടറി, വൈക്കം ലോക്കൽ കമ്മറ്റി അസിസ്റ്റന്റ് സെക്രട്ടറി, AIYF ജില്ല വൈസ് പ്രസിഡന്റ് തുടങ്ങിയ സ്ഥാനങ്ങൾ വഹിച്ചു. 
* 2004 ലെ എ. കെ ആന്റണി സർക്കാർ കറന്റ് ചാർജ് വർദ്ധനവുമായി ബന്ധപെട്ടു AIYF നടത്തിയ പ്രതിഷേധപ്രകടനത്തിന്റെ  ഭാഗമായി 34 ദിവസം ജയിൽ വാസം.
*2006 മുതൽ 2016 വരെ വൈക്കത്തെ പ്രതിനിധികരിച്ചു 12- 13നിയമസഭയിൽ അംഗമായിരുന്നു 
*2006 ൽ കോൺഗ്രസ്സിലെ വി പി സജീന്ദ്രനെ 7886 വോട്ടിന്റെ ഭൂരിപക്ഷത്തിൽ പരാജയപ്പെടുത്തി
*2011 ൽ കോൺഗ്രസ്സിലെ എ സനീഷ്‌കുമാറിനെ 10500 വോട്ടിന് പരാജയപ്പെടുത്തി  
*MLA ആയിരിക്കെ പട്ടികജാതി -പട്ടിക വർഗ്ഗ, പൊതുമരാമത്ത്, ടൂറിസം, ലൈബ്രറി, മത്സ്യം തുടങ്ങിയ കമ്മറ്റികളിൽ അംഗമായിരുന്നു, 
*2012 ൽ മുല്ലപ്പെരിയാർ സംരക്ഷണവുമായി ബന്ധപെട്ടു മുല്ലപ്പെരിയാർ സമരസമിതിയുടെ ഒപ്പം 7 ദിവസം ചപ്പാത്തിൽ നിരാഹാരസമരം നടത്തി.
* കേരള നിയമസഭ ചരിത്രത്തിൽ ആദ്യമായി ധനകാര്യ മന്ത്രി ബഡ്ജറ്റ് വിവരങ്ങൾ ചോർത്തിയെന്നാരോപിച്ചു ഇടതുപക്ഷം നിയമസഭക്കുള്ളിൽ നടത്തിയ സമരത്തിൽ കേസിലകപ്പെട്ട് സസ്‌പെൻഡ് ചെയ്യപ്പെട്ട ഏക സിപിഐ MLA.
* സിപിഐ വൈക്കം മണ്ഡലം കമ്മറ്റി അസിസ്റ്റന്റ് സെക്രട്ടറിയായും,സിപിഐ കോട്ടയം ജില്ല കൗൺസിൽ അംഗമായും ഇപ്പോൾ പ്രവർത്തിക്കുന്നു 
*AITUC യുടെ കിഴിലുള്ള  മൾട്ടി മാർക്കറ്റിംഗ് എംബ്ലോയിസ് ഫെഡറേഷന്റെ സംസ്ഥാന വൈസ് പ്രസിഡന്റ് 
*കോട്ടയം  സെക്യൂരിറ്റി എംബ്ലോയ്‌സ് യൂണിയൻ  ജില്ല പ്രസിഡന്റ് 
*AITUC സംസ്ഥാന കൗൺസിൽ അംഗം.
*AITUC വൈക്കം മണ്ഡലം പ്രസിഡന്റ് 
*മൈഗ്രെഷൻ താലൂക്ക് യൂണിയൻ പ്രസിഡന്റ് 
*കോട്ടയം ജില്ല തൊണ്ട് വ്യവസായ സഹകരണസംഘം പ്രസിഡന്റ് 
* അസംഘടിത തൊഴിലാളി യൂണിയൻ ജില്ലാ വൈസ് പ്രസിഡന്റ് തുടങ്ങിയ ചുമതലകൾ ഇപ്പോൾ വഹിക്കുന്നു.
*ഭാര്യ - സിന്ധു KSEB ജീവനക്കാരി 
മകൾ -നിരഞ്ജന അജിത്ത് 9 ആം ക്ലാസ്സിൽ പഠിക്കുന്നു, 
മകൻ ഋഷികേഷ്‌  രണ്ടാം ക്ലാസ്സിലും

## തിരഞ്ഞെടുപ്പുകൾ

## അവലംബം

വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
അഡ്രിനാലിൻ

****

അധിവൃക്കഗ്രന്ഥി(അഡ്രിനൽ ഗ്രന്ഥി)യുടെ മെഡുല്ലയിൽ നിന്നു സ്രവിക്കുന്ന ഒരു ഹോർമോണാണു് **അഡ്രിനാലിൻ**. 'എപ്പിനെഫ്രിൻ' എന്ന പേരിലും ഇതറിയപ്പെടുന്നുണ്ടു്. [നോർ അഡ്രിനാലിൻ] അഥവാ നോർഎപ്പിനെഫ്രിൻ എന്ന ഹോർമോണും അധിവൃക്കഗ്രന്ഥി ഉല്പാദിപ്പിക്കുന്നുണ്ടു്.

==പ്രവർത്തനം== 

ബാഹ്യലോകത്തുനിന്നും സ്വശരീരത്തിൽനിന്നും ഉണ്ടാകുന്ന എല്ലാത്തരം സമ്മർദങ്ങളെയും ചെറുത്തുനില്ക്കുവാനുള്ള ശക്തി ഒരു ജന്തുവിനു പ്രദാനം ചെയ്യുന്നത് അഡ്രിനൽ ഗ്രന്ഥിയും അനുകമ്പി നാഡിവ്യൂഹവും ചേർന്നാണ്. ഒരു പ്രതിരോധമുറയുടെ ആദ്യഭാഗമെന്ന നിലയിൽ ചുറ്റുപാടും നല്ലവണ്ണം കാണാനായി അഡ്രിനാലിൻ കൃഷ്ണമണികളെ വികസിപ്പിക്കുകയും കാഴ്ച ശക്തിപ്പെടുത്തുകയും ചെയ്യും. ആ സംരംഭത്തിൽ സഹായിക്കാനായി ദഹനേന്ദ്രിയരക്തധമനികളുടെ വ്യാസം ചുരുക്കുകയും [പ്ളീഹയുടെ വലിപ്പം കുറയ്ക്കുകയും തദ്വാരാ ധാരാളം രക്തം കലകളിലേക്കും ഹൃദയത്തിലേക്കും പായിക്കുകയും ചെയ്യും. ഗ്ളൈക്കൊജൻ തന്മാത്രകളെ വിയോജിപ്പിച്ച് ഗ്ളൂക്കോസ് നിർമ്മിക്കുന്നതുമൂലം അത് രക്തത്തിൽ പഞ്ചസാരയുടെ അളവു വർധിപ്പിക്കുന്നു (hyperglycemia). കൂടുതൽ രക്തം പ്രദാനം ചെയ്യുന്നതുകൊണ്ടും ഊർജ്ജത്തിനാവശ്യമായടെ പഞ്ചസാര ധാരാളമായി നല്കുന്നതുകൊണ്ടും അതു മാംസപേശികളുടെ കൃത്യനിർവഹണത്തിന് ഏറ്റവും പറ്റിയ വ്യവസ്ഥ സൃഷ്ടിക്കുന്നതാണ്. എതിരാളിയുമായി ഏറ്റുമുട്ടേണ്ടിവരുമ്പോൾ ചില ജന്തുക്കളിൽ (ഉദാ: പൂച്ച) രോമം എഴുന്നു നില്ക്കുവാൻ കാരണം അഡ്രിനാലിന്റെ പ്രവർത്തനമാണ്. വിസർജനപ്രക്രിയയെ നിയന്ത്രിക്കുന്നതിനും ഈ ഹോർമോണിനു കഴിവുണ്ട്. ശാരീരികവും മാനസികവുമായ സമ്മർദങ്ങൾക്കു വിധേയമാകുന്ന അവസരങ്ങളിലെല്ലാം അഡ്രിനാലിൻ, നോർ അഡ്രിനാലിൻ എന്നിവ ശരീരത്തിൽ ധാരാളമായി ഉത്പാദിപ്പിക്കപ്പെടും. ചുരുക്കത്തിൽ അഡ്രിനൽ ഗ്രന്ഥിയും അനുകമ്പി നാഡിസമൂഹവും ചേർന്നുണ്ടാക്കുന്ന ഒരു വ്യവസ്ഥിതിവിശേഷമാണ് ജന്തുക്കളുടെ ഒരു വലിയ ആത്മരക്ഷോപായകേന്ദ്രം.

## അവലംബം

വർഗ്ഗം:അന്തർഗ്രന്ഥിസ്രാവം
നെല്ലെലി

റാറ്റസ് ജനുസിലെ ഒരിനം എലിയാണ് **കേരള എലി** അഥവാ **നെല്ലെലി** . തൃശൂർ, ആലപ്പുഴ, തിരുവനന്തപുരം എന്നീ ജില്ലകളിൽ നിന്നാണ് ഇവയെ കണ്ടു കിട്ടിയിട്ടുള്ളത്. വംശനാശ ഭീഷണി ഉള്ള ജീവികളുടെ പട്ടികയിൽ ആണ് ഇവയെ ഉൾപ്പെടുത്തിയിട്ടുള്ളത്. രാത്രി സഞ്ചാരി ആയ എലിയാണ് ഇവ.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:എലികൾ
വർഗ്ഗം:കേരളത്തിലെ സസ്തനികൾ
രാഘവൻ

മലയാളചലച്ചിത്രമേഖലയിലെ പ്രസിദ്ധനായ ഒരു നടനാണ് **ആലിങ്കൽ** **രാഘവൻ** (ജനനം: ഡിസംബർ 12, 1941). കണ്ണൂർ ജില്ലയിലെ തളിപ്പറമ്പ് സ്വദേശിയായ രാഘവൻ നൂറോളം ചിത്രങ്ങളിൽ അഭിനയിച്ചിട്ടുണ്ട്.

## ബാല്യവും വിദ്യാഭ്യാസവും
1941 ഡിസംബർ 12-ന് ആലിങ്കൽ ചാത്തുക്കുട്ടിയുടെയും കല്യാണിയുടെയും മകനായി കണ്ണൂരിലെ തളിപ്പറമ്പിൽ പൂക്കോത്തു തെരുവിൽ രാഘവൻ ജനിച്ചു. തളിപ്പറമ്പിലെ മൂത്തേടത്ത്  ഹൈസ്കൂളിൽ സ്കൂൾവിദ്യാഭ്യാസം പൂർത്തിയാക്കിയ ശേഷം കോഴിക്കോട് ഗുരുവായൂരപ്പൻ കോളേജിലും പഠിച്ചു.   മധുരയിലെ ഗ്രാമീണ ഇൻസ്റ്റിട്യൂട്ടിൽ നിന്നും റൂറൽ എഡ്യൂക്കേഷനിൽ ബിരുദം നേടിയ രാഘവൻ ഡൽഹിയിലെ നാഷണൽ സ്കൂൾ ഓഫ് ഡ്രാമയിൽ നിന്ന് ഡിപ്ലോമയും കരസ്തമാക്കി.

## കുടുംബം
ശോഭയാണ് രാഘവന്റെ ഭാര്യ.  ജിഷ്ണുവും ജ്യോത്സ്നയുമാണ് മക്കൾ. സിനിമയുടെ തിരക്കുകളിൽ നിന്നെല്ലാം മാറി രാഘവൻ ഇപ്പോൾ വിശ്രമജീവിതം നയിക്കുന്നു.

## അഭിനയജീവിതം

പ്രീ-യൂണിവേഴ്സിറ്റിക്കു ശേഷം രണ്ടു വർഷം ടാഗോർ കലാസമിതിയിൽ നടനായി.  മംഗലാപുരം, കൂർഗ്, മർക്കാറാ തുടങ്ങി കേരളത്തിനു പുറത്തും നാടകം അവതരിപ്പിച്ചു.  കന്നഡയിൽ *ഓരുകെ മഹാസഭ്യ* എന്ന ചലച്ചിത്രം ചെയ്തു.  പിന്നീട് *ചൗക്കട ദ്വീപ്* എന്ന കന്നഡ ചിത്രത്തിൽ നായകനായി അഭിനയിച്ചു.  1968-ൽ പുറത്തുവന്ന *കായൽക്കരയിൽ* ആണ് രാഘവന്റെ ആദ്യ മലയാള ചിത്രം.  അതിനുശേഷം അഭയം, ചെമ്പരത്തി എന്നീ ചിത്രങ്ങളിൽ കൂടി അഭിനയിച്ചു.  നൂറോളം ചിത്രങ്ങളിൽ ഇതിനോടകം അദ്ദേഹം അഭിനയിച്ചിട്ടുണ്ട്.

## ഫിലിമോഗ്രഫി
### ഒരു നടനെന്ന നിലയിൽ

### ടെലിവിഷൻ സീരിയലുകൾ

### സംവിധാനം
 

### തിരക്കഥ

## അവാർഡുകൾ

## അവലംബം

## പുറത്തേക്കുള്ള കണ്ണികൾ
*യൂട്യൂബിൽ നിന്ന് രാഘവൻ
*കാതോരം ഡേറ്റാബേസി നിന്ന്
*രാഘവൻ

വർഗ്ഗം:ചലച്ചിത്ര അഭിനേതാക്കൾ
വാജിദ് അലി ഷാ

അവധിലെ അവസാനത്തെ നവാബായിരുന്നു **വാജിദ് അലി ഷാ** (, ജീവിതകാലം: 1822 ജൂലൈ 30 – 1887 സെപ്റ്റംബർ 1). ഇദ്ദേഹത്തിന്റെ ഭരണകാലത്താണ് ദുർഭരണം ആരോപിച്ച് ദത്തപഹാരനയത്തിലെ വ്യവസ്ഥ പ്രകാരം 1856 ഫെബ്രുവരിയിൽ അവധിനെ ബ്രിട്ടീഷ് സാമ്രാജ്യത്തോട് ചേർത്തത്.
ഭരണാധികാരി എന്നതിനു പുറമേ കവിയും നർത്തകനുമായിരുന്നു അദ്ദേഹം.

സുഖലോലുപമായ ജീവിതമാണ് വാജിദ് അലി ഷാ നയിച്ചിരുന്നത്. അദ്ദേഹത്തിന്റെ *ഇഷ്ഖ് നാമ (പ്രേമചരിതം)* എന്നൊരു വലിയ സമാഹാരം ബ്രിട്ടനിലെ വിൻസർ കോട്ടയിലെ രാജകീയ ഗ്രന്ഥശാലയിലുണ്ട്. വാജിദ് അലി ഷായുടെ നൂറുകണക്കിന് വരുന്ന പ്രേമഭാജനങ്ങളുടെ പൂർണ്ണകായചിത്രങ്ങൾ ഇതിലടങ്ങിയിരിക്കുന്നു. ഓരോ താളിലും അവരുടെ ഗുണങ്ങൾ പ്രകീർത്തിക്കുന്ന ചെറിയ കവിതകളുമുണ്ട്.
## അവലംബം

### ഗ്രന്ഥങ്ങൾ
* 

വർഗ്ഗം:അവധിലെ നവാബുമാർ
ജെഫേർസൺ ഡേവിസ്

1861ൽ അമേരിക്കൻ ഐക്യനാടുകളിൽ നിന്നും വിഘടിച്ചു മാറിയ തെക്കൻ സംസ്ഥാനങ്ങൾ ചേർന്നു രൂപവത്കരിച്ച ഗവൺമെന്റാണ് 'കോൺഫെഡറേറ്റ് സ്റ്റേറ്റ്സ് ഓഫ് അമേരിക്ക'. കോൺഫെഡറേറ്റ് സ്റ്റേറ്റ്സ് ഓഫ് അമേരിക്കയുടെ പ്രസിഡണ്ടായിരുന്നു, **ജെഫേർസൺ ഡേവിസ്.**
## അവലംബം


വർഗ്ഗം:അമേരിക്കയുടെ ചരിത്രം
ആർതുറോ റിപ്സ്റ്റെയിൻ

മെക്സിക്കൻ ചലച്ചിത്ര സംവിധായകനാണ് **ആർതുറോ റിപ്സ്റ്റെയിൻ** (ജനനം : 13 ഡിസംബർ 1943). 
## ജീവിതരേഖ
ലൂയി ബുനുവേലിന്റെ സഹായിയായി പ്രവർത്തിച്ചിട്ടുള്ള റിപ്സ്റ്റെയിൻ, 1965 ൽ  കാർലോസ് ഫുവെന്തസിന്റെയും മാർകേസിന്റെയും രചനയുടെ ചലച്ചിത്ര ഭാഷ്യമായ  *Tiempo de Morir*  സംവിധാനം ചെയ്ത് ചലച്ചിത്ര മേഖലയിലെത്തി. അദ്ദേഹത്തിന്റെ സെഡക്ഷൻ എന്ന ചിത്രം 12 ാമത് മോസ്കോ ചലച്ചിത്രോത്സവത്തിൽ പ്രദർശിപ്പിച്ചിരുന്നു. 1997 ൽ നാഷണൽ പ്രൈസ് ഫോർ ആർട്സ് ആന്റ് സയൻസ് പുരസ്കാരം നേടി.

18 മത് കേരള രാജ്യാന്തര ചലച്ചിത്രമേളയുടെ ജൂറി അധ്യക്ഷനാണ്.

## സിനിമകൾ
* *[[ദ കാസിൽ ഓഫ് പ്യൂരിറ്റി]]* (1973)
* *ദ ഹോളി ഓഫീസ്* (1974)
* *[[La Viuda Negra (1977 film)|La Viuda Negra]]* (1977)
* *[[El lugar sin límites (film)|The place without limits (El lugar sin límites)]]* (1978)
* *[[La Tía Alejandra]]* (1979)
* *സെഡക്ഷൻ* (1981)
* *[[Rastro de muerte]]* (1981)
* *[[El imperio de la fortuna]]* (1987)
* *[[Mentiras piadosas]]* (1989)
* *[[Simplemente María]]* (1989) TV
* *വുമൻ ഓഫ് പോർട്ട്* (1991)
* *ക്യൂൻ ഓഫ് ദ നൈറ്റ്* (1994)
* *[[Deep Crimson]] (Profundo Carmesi)* (1996)
* *[[El evangelio de las maravillas]]* (1998)
* *നോ ഒൺ റൈറ്റ്സ് ടു കേണൽ* (1999)
* *സച്ച് ഈസ് ലൈഫ്* (2000)
* *[[La perdición de los hombres]]* (2000)
* *[[La virgen de la lujuria]]* (2002)
* *[[El carnaval de Sodoma]]* (2006)
* *[[Las razones del corazón]]* (2011)

## പുരസ്കാരങ്ങൾ
*നാഷണൽ പ്രൈസ് ഫോർ ആർട്സ് ആന്റ് സയൻസ് പുരസ്കാരം
## അവലംബം

## പുറം കണ്ണികൾ
*
*Harvard Film Archive: Revelations of a Fallen World - The Cinema of Arturo Ripstein 

വർഗ്ഗം:മെക്സിക്കൻ ചലച്ചിത്രസംവിധായകർ
ആന്തരികാസ്ഥികൂടം

കരയിൽ അധിവസിക്കുന്ന, ഷഡ്പദജീവികൾ ഉൾപ്പെടാത്ത മിക്ക ജന്തുക്കളിലും പേശികൾ, രക്തക്കുഴലുകൾ എന്നിവ കൊണ്ട് പൊതിഞ്ഞിരിക്കുന്ന അസ്ഥികൂടമാണ് ആന്തരാസ്ഥികൂടം. ആന്തരാസ്ഥികൂടം വഴക്കമുള്ള ശരീരചലനങ്ങൾക്ക് കാരണമാകുന്നു. കൂടാതെ ശരീരവളർച്ചയ്ക്കും വികാസത്തിനും ആന്തരാസ്ഥികൂടം സഹായിക്കുന്നു.  മനുഷ്യരുൾപ്പെടെയുള്ള സസ്തനികളിലും ഉരഗങ്ങളിലും ഉഭയജീവികളിലും ആന്തരാസ്ഥികൂടത്തിന്റെ സാന്നിദ്ധ്യമുണ്ട്. അസ്ഥികളും തരുണാസ്ഥികളുമാണ് ഇവ നിർമ്മിക്കുന്നതിന് സഹായകമാവുക.

## അവലംബം

വർഗ്ഗം:ശരീരശാസ്ത്രം
സൈക്കോട്രിയ ക്ലൂസിയോയിഡ്സ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ക്ലൂസിയോയിഡ്സ്*** - ***Psychotria clusioides***. ഇത് ഇക്വഡോറിൽ തദ്ദേശീയമായി കാണപ്പെടുന്നു. ആവാസവ്യവസ്ഥയിൽ ഇവ വംശനാശം നേരിടുന്നു. 

## അവലംബം
* World Conservation Monitoring Centre 1998.  ''Psychotria clusioides''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
സൈക്കോട്രിയ കളറേറ്റ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ കളറേറ്റ*** - ***Psychotria colorata***. ഇത് ഇക്വഡോറിൽ സ്വാഭാവികമായി കാണപ്പെടുന്നു. ഇതിന്റെ ഇലകൾ, പഴങ്ങൾ, പൂവുകൾ, വേരുകൾ എന്നിവ അനാൽജെസിക്ക് ഔഷധങ്ങളുടെ നിർമ്മാണത്തിനായി ഉപയോഗിക്കുന്നു.

## അവലംബം


വർഗ്ഗം:സൈക്കോട്രിയ
സൈക്കോട്രിയ ചിമ്പോറസെൻസിസ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ചിമ്പോറസെൻസിസ്*** - ***Psychotria chimboracensis***. ഇത് ഇക്വഡോറിൽ സ്വാഭാവികമായി കാണപ്പെടുന്നു. 

## അവലംബം
* Jaramillo, T., Cornejo, X. & Pitman, N. 2004.  ''Psychotria chimboracensis''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
സൈക്കോട്രിയ ക്ലാരെൻഡോനെൻസിസ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ക്ലാരെൻഡോനെൻസിസ്*** - ***Psychotria clarendonensis***. ഇത് ജമൈക്കയിൽ തദ്ദേശീയമായി കാണപ്പെടുന്നു. ഇന്നിവ വം,ശനാശത്തിന്റെ വക്കിലാണ്.

## അവലംബം
* Kelly, D.L. 1998.  ''Psychotria clarendonensis''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
സൈക്കോട്രിയ സിയാത്തികാലിക്സ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ സിയാത്തികാലിക്സ്*** - ***Psychotria cyathicalyx***. ഇത് ടാൻസാനിയായിൽ തദ്ദേശീയമായി കാണപ്പെടുന്നു. 

## അവലംബം
* Lovett, J. & Clarke, G.P. 1998.  ''Psychotria cyathicalyx''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
ഹൊറേസ് എൽജിൻ ഡോഡ്ജ്

ഡോഡ്ജ് സഹോദരന്മാർ എന്ന പേരിൽ പ്രശസ്തരായ അമേരിക്കൻ ആട്ടോമൊബൈൽ എഞ്ചിനീയർമാരിൽ ഇളയ ആളാണു് **ഹൊറേസ് എൽജിൻ ഡോഡ്ജ്**. സഹോദരനായ ജോൺ ഫ്രാൻസിസ് ഡോഡ്ജിനോടു ചേർന്ന് 1910ൽ ഇദ്ദേഹം സ്ഥാപിച്ച ഡോഡ്ജ് ബ്രദേഴ്സ് കമ്പനി 1913 മുതൽ കാറുകൾ ഉല്പാദിപ്പിച്ചു തുടങ്ങി.
## അവലംബം


വർഗ്ഗം:1868-ൽ ജനിച്ചവർ
വർഗ്ഗം:1920-ൽ മരിച്ചവർ
വർഗ്ഗം:അമേരിക്കൻ മനുഷ്യാവകാശപ്രവർത്തകർ
ജക്ലപ്പള്ളിസോറസ്

സോറാപോഡമോർഫ ജെനുസിൽ പെട്ട ഒരു ദിനോസർ ആണ് **ജക്ലപ്പള്ളിസോറസ്**. സസ്യഭോജി ആയ ഇവ ജീവിച്ചിരുന്നത് അന്ത്യ ട്രയാസ്സിക് കാലത്ത് ആണ് . ആന്ധ്രാപ്രദേശിലെ ലോവേർ ധർമ്മരം ഫൊർമെഷനിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത്. പേര് വരുന്നത് ഫോസ്സിൽ കിട്ടിയ ഗ്രാമത്തിന്റെ പേരിൽ നിന്നും ആണ് *ജക്ലപ്പള്ളി*. ഹോലോ ടൈപ്പ് ISI R274.

## കണ്ടുപിടിത്തവും നാമകരണവും
ജക്ലപള്ളിസോറസിന്റെ ഫോസിൽ മാതൃക, ISI R274, പ്രൺഹിത-ഗോദാവരി തടത്തിലെ അപ്പർ മലേരി രൂപീകരണത്തിൽ നിന്ന് (നോറിയൻ-റേഷ്യൻ കാലഘട്ടത്തിൽ) ശേഖരിച്ച പോസ്റ്റ്ക്രാനിയൽ മെറ്റീരിയലാണ്. 2011-ൽ ഫെർണാണ്ടോ ഇ നോവാസ്, മാർട്ടിൻ ഡി എസ്കുറ, ശങ്കർ ചാറ്റർജി, തറവാട്ട്.എസ്.കുട്ടി എന്നിവർ ചേർന്നാണ് ഇതിന് ആദ്യമായി പേര് നൽകിയത്.

## അവലംബം

വർഗ്ഗം:മിശ്രഭോജികളായ ദിനോസറുകൾ
കുട്ട്യേടത്തി

1971-ൽ എം.ടിയുടെ തിരക്കഥയിൽ പി.എൻ. മേനോന്റെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണ് ***കുട്ട്യേടത്തി***.

## അഭിനേതാക്കൾ
* സത്യൻ - അപ്പുണ്ണി
* എസ്.പി. പിള്ള - ഗോവിന്ദൻ നായർ
* ജയഭാരതി - ജാനു
* ജെസ്സി
* കുട്ട്യേടത്തി വിലാസിനി - മാളു (കുട്ട്യേടത്തി)
* കുതിരവട്ടം പപ്പു - കുട്ടിശങ്കരൻ 
* ബാലൻ കെ. നായർ
* നിലംബൂർ ബാലൻ - കറുത്താൻ
* ഫിലോമിന - നാരായണി
* ശാന്താദേവി - മീനാക്ഷി

## പുറം കണ്ണികൾ
* 
* ''Kuttiyedathi''  at the Malayalam Movie Database

വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:സത്യൻ- ജയഭാരതി ജോഡി
വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ